hotchpotch/miracl-hf-unified huggingface dataset:
เมทินี กิ่งโพยม
เมทินี กิ่งโพยม ชาร์พเพิร์ล เป็นนางแบบ นักแสดง พิธีกร โดยในปี พ.ศ. 2535 ได้รับตำแหน่งมิสไทยแลนด์เวิลด์ ปีค.ศ. 1992 และเป็นตัวแทนสาวไทยไปประกวดมิสเวิลด์ปี 1992 ที่ประเทศแอฟริกาใต้ และได้ตำแหน่ง Miss Continental Queens Asia & Oceania (ราชินีแห่งเอเชียและโอเชียเนีย) จากนั้นก็ได้รับโอกาสในการเดินแบบแฟชั่น พร้อมทั้งถ่ายแบบลงนิตยสาร โดยเป็นงานที่ใฝ่ฝันมาตั้งแต่ยังเป็นเด็ก
ในปี พ.ศ. 2541 เรื่อง “กล่อง” ทำให้เธอได้รับรางวัลตุ๊กตาทอง สาขาดารานำหญิง และยังมีผลงานอีกหลายเรื่อง ทั้งซิทคอมรับเชิญ และละครที่เป็นนักแสดงหลัก เช่น "“สามหนุ่มสามมุม” “แอบเก็บใจไว้ใกล้เธอ” “สาวใช้หัวใจชิคาโก้” “ชายครับ..ผมเป็นชาย” “เทวดาเดินดิน”" และโดยเฉพาะละครเรื่อง "“มารยาริษยา”" ที่รับบทเป็นตัวร้าย สามารถสร้างภาพจำได้เป็นอย่างดี
ด้านพิธีกร ในปี พ.ศ. 2540 เมทินีได้เป็นวีเจของ แชนแนลวีไทยแลนด์ รวมถึงเป็นพิธีกรในรายการโทรทัศน์หลายรายการ นอกจากนี้ในปี 2545 ได้พากย์มวยไทยในเวอร์ชันภาษาอังกฤษ ในรายการ "ศึกจ้าวมวยไทย" ที่เวทีมวยสยามอ้อมน้อย ร่วมกับ ซอนย่า คูลลิ่ง
ปี 2543 เป็นที่พูดถึงเป็นอย่างมากกับการถ่ายแบบลงนิตยสารรับปีมิลเลนเนียม 2000 ได้ทำปฏิทินคู่กับปทุมรัตน์ วรมาลี (เฮเลน) ออกขายรับปี 2000 รวมถึงร่วมหุ้นกับเฮเลนและบริษัทสามารถ เทเลคอม เปิดธุรกิจเว็บไซต์ www.thaisupermodels.com ในปี 2546 เป็นที่ปรึกษาโครงการ และผู้ดูแลการผลิต วีซีดี ซูเปอร์โมเดล ภายใต้บริษัทค่ายนางแบบ Club F ในเครือแกรมมี่ ซึ่งได้รับความนิยมในช่วงเวลานั้น มีนางแบบและดาราชื่อดังหลายคนเข้าร่วมในโครงการนี้
ปี 2543-2545 ได้ตำแหน่งสาวเซ็กซี่ 3 ปีซ้อน จากผลสำรวจของธุรกิจถุงยางอนามัยดูเร็กซ์
เมทินีเป็นนางแบบให้กับโฆษณาหลายชิ้น เช่น สบู่ลักซ์ เบียร์ลีโอ และนีเวีย ในปี 2545 ได้เป็นนางแบบคนแรกของเอเชีย ที่ได้เป็นพรีเซ็นเตอร์เครื่องสำอางเมย์เบลลีน ออนแอร์ทั่วเอเชียตะวันออกเฉียงใต้ ในปี ปี 254ุ เป็นตัวแทนนางแบบไทยเพียงคนเดียวที่ร่วมเดินแบบกับ นาการ่า ฟอร์ จิม ทอมป์สัน และนางแบบนานาชาติในงานเลี้ยงต้อนรับภริยาผู้นำประเทศ ในการเข้าร่วมประชุม APEC ณ บ้านพิษณุโลก
เมทินี กิ่งโพยม เกิดเมื่อวันที่ 11 มิถุนายน พ.ศ. 2515 ณ กรุงวอชิงตันดีซี สหรัฐ และอาศัยในนครนิวยอร์ก บิดา-มารดา อักษะ กิ่งโพยม และอาภรณ์ ปัจฉิมพิหงษ์ เมทินีนับถือศาสนาคริสต์ นิกายโรมันคาทอลิกตามมารดา ขณะที่บิดานับถือพุทธเมทินี กิ่งโพยม มีน้องชาย 3 คน โดย ไมค์ กิ่งโพยม และ มาร์ค กิ่งโพยม เป็นฝาแฝดช่วงปี พ.ศ. 2548-2549 เมทินี กิ่งโพยม ได้คบหาดูใจกับนักธุรกิจชาวอังกฤษ ‘เอ็ดเวิร์ด ชาร์พเพิร์ล’ โดยต่อมาในปี 2550 ทั้งคู่ได้แต่งงาน หลังจากนั้นสองปีก็มีทายาทด้วยกันคือ ด.ช.สกาย กิ่งโพยม ชาร์พเพิร์ล เกิดเมื่อวันที่ เวลา 17.59 น. ที่โรงพยาบาลสมิติเวช สุขุมวิท
ได้เปิดร้านเครื่องดื่มในชื่อ "Contrazt bakery and juice bar" โดยมีสาขาชั้นใต้ดิน ตึกจีเอ็มเอ็ม แกรมมี่, แคลิฟอร์เนียฟิตเนส สีลม, สยามสแควร์ ซอย 1 ในร้านตัดผม Quick cut และ สยามสแควร์ ซอย 2 ปัจจุบันเหลือร้านเดียวที่สาขาแคลิฟอร์เนียฟิตเนส ซึ่งได้ร่วมธุรกิจ (merge) กับเมเจอร์ ซีนีเพล็กซ์ นอกจากนั้นยังได้ร่วมหุ้นกับดารานักแสดง อนุวัฒน์ นิวาตวงศ์ (ปู) , นวลพรรณ ล่ำซำ และนายแพทย์จักรินทร์ ทัฬหชาติโยธิน นำเข้าเวชสำอางจากอเมริกา "Skin Ceuticals" โดยได้เปิดบริษัทชื่อ "Four C" ที่สุขุมวิท 24 และล่าสุดร่วมหุ้นกับช่างผมชื่อดังของเมืองไทยอย่าง "ไก่ - สมพร ธีรินทร์" เปิดร้านทำผมชื่อ The Lounge Hair Salon ที่ K-Village และ เอ็มควอเทียร์
เทศบาลเมืองอุตรดิตถ์
เทศบาลเมืองอุตรดิตถ์ เป็นองค์กรปกครองส่วนท้องถิ่นประเภทเทศบาลเมืองในอำเภอเมืองอุตรดิตถ์ จังหวัดอุตรดิตถ์ มีพื้นที่ 13.49 ตารางกิโลเมตร ครอบคลุมตำบลท่าอิฐ และตำบลท่าเสา (นอกเขตเทศบาลตำบลท่าเสา) มีประชากรในปี พ.ศ. 2560 จำนวน 33,357 คน เทศบาลเมืองอุตรดิตถ์เดิมชื่อ "สุขาภิบาลบางโพ" และต่อมาได้ยกฐานะขึ้นเป็น "เทศบาลเมืองอุตรดิตถ์"
เขตเทศบาลเป็นที่ราบริมฝั่งน้ำ มีย่านเศรษฐกิจอยู่ฝั่งขวาของแม่น้ำน่าน มีพื้นที่ทั้งสิ้น 13.49 ตารางกิโลเมตร (8,431.25 ไร่) โดยมีอาณาเขตติดต่อดังนี้
ในเขตเทศบาลเมืองอุตรดิตถ์มีหน่วยงานบริการด้านสาธารณสุขประกอบด้วย โรงพยาบาลรัฐบาล จำนวน 1 แห่ง คือ โรงพยาบาลอุตรดิตถ์ ศูนย์บริการสาธารณสุข และคลินิก
การคมนาคมในเขตเทศบาลเมืองอุตรดิตถ์มีเส้นทางถนน และเส้นทางรถไฟผ่านบริเวณใจกลางตัวเมืองอุตรดิตถ์
หลวงพ่อเพชร เป็นพระพุทธรูปสำริดปางมารวิชัยขัดสมาธิเพชร ศิลปะเชียงแสนสิงห์หนึ่ง หน้าตักกว้าง 32 นิ้ว มีพุทธลักษณะงดงามมาก ชาวอุตรดิตถ์นับถือว่า เป็นพระพุทธรูปสำคัญประจำเมืองอุตรดิตถ์ มีงานนมัสการประจำปีในวันกลางเดือนสี่ของทุกปี
พระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว ประดิษฐานอยู่ ณ ลานอเนกประสงค์ริมแม่น้ำน่าน ถนนมุขศาลา ต.ท่าอิฐ อ.เมืองอุตรดิตถ์ จ.อุตรดิตถ์ พระบรมราชานุสาวรีย์ที่ประชาชนชาวอุตรดิตถ์ได้สร้างขึ้นเพื่อรำลึกถึงการเสด็จ พระราชดำเนินเมืองอุตรดิตถ์ เมื่อปี พ.ศ. 2444 ปัจจุบันลานอเนกประสงค์ได้ใช้ในการจัดกิจกรรม วันปิยมหาราช ประเพณีของจังหวัด และเป็นสถานที่พักผ่อน ออกกำลังกายของประชาชน
อนุสาวรีย์พระยาพิชัยดาบหัก ประดิษฐานอยู่หน้าศาลากลางจังหวัดอุตรดิตถ์ อำเภอเมืองอุตรดิตถ์ สร้างขึ้นเพื่อระลึกถึงเกียรติในเรื่องความ องอาจ กล้าหาญ รักชาติ และเสียสละของท่าน และในบริเวณอนุสาวรีย์ยังมี "พิพิธภัณฑ์ดาบเหล็กน้ำพี้ใหญ่ที่สุดในโลก" และ"พิพิธภัณฑ์พระยาพิชัยดาบหัก" อีกด้วย
เดิมตั้งอยู่ที่หาดท่าอิด เป็นของขุนพิเนตรจีนภักดี นายภาษีอากรอุตรดิตถ์ เกิดต้องตาต้องใจเมื่อไปยังพระที่นั่งวิมานเมฆ พระราชวังดุสิต ซึ่งเห็นว่าพระที่นั่งสวยงามจึงจ้างช่างชาวจีน ออกแบบก่อสร้างและเลียนแบบพระที่นั่งวิมานเมฆสร้างจนแล้วเสร็จ แต่ต่อมาเกิดคดีเก็บส่วยไม่ครบจึงถูกฟ้อง เมื่อแพ้คดีความบ้านหลังนี้จึงถูกยึด พระยาวโรดมภักดีศรีอุตรดิตถ์นคร (อั้น หงษนันท์) เห็นว่าเป็นบ้านที่ทรงคุณค่าจึงย้ายมาตั้งอยู่ที่ตั้งปัจจุบันใกล้กับบ้านพักผู้ว่าราชการจังหวัดอุตรดิตถ์ ปัจจุบันอยู่ในความดูแลของมหาวิทยาลัยราชภัฎอุตรดิตถ์ และสำนักงานวัฒนธรรมจังหวัดอุตรดิตถ์ เปิดให้ชมเฉพาะบางเวลา
โคจิ
โคจิ หรือ โคชิ อาจหมายถึง
อะโอะโมะริ
อะโอะโมะริ อาจหมายถึง
กิฟุ
กิฟุ อาจหมายถึง
ฟูกูชิมะ
ฟูกูชิมะ อาจหมายถึง
นะงะโนะ
นะงะโนะ () หรือ นางาโน่ อาจหมายถึง
นางาซากิ (แก้ความกำกวม)
นางาซากิ อาจหมายถึง
โอะกะยะมะ
โอะกะยะมะ อาจหมายถึง
วะกะยะมะ
วะกะยะมะ อาจหมายถึง
ชิซุโอะกะ
ชิซุโอะกะ อาจหมายถึง
ทตโตะริ
ทตโตะริ อาจหมายถึง
อะแพชี เอกซ์เอ็มแอล
อะแพชี เอกซ์เอ็มแอล (Apache XML) เป็นโครงการหนึ่งของมูลนิธิซอฟต์แวร์อะแพชีซึ่งให้ความสำคัญกับเอกซ์เอ็มแอลโดยเฉพาะ โครงการนี้มีโครงการย่อยที่เป็นโอเพนซอร์สทั้งหมดดังนี้
พ.ศ. 2564
พุทธศักราช 2564 ตรงกับปีคริสต์ศักราช 2021 เป็นปีปกติสุรทินที่วันแรกเป็นวันศุกร์ตามปฏิทินเกรกอเรียน และเป็น
พ.ศ. 2565
พุทธศักราช 2565 ตรงกับปีคริสต์ศักราช 2022 เป็นปีปกติสุรทินที่วันแรกเป็นวันเสาร์ตามปฏิทินเกรกอเรียน และเป็น
ศักดิ์สิทธิ์ เวชสุภาพร
ศักดิ์สิทธิ์ เวชสุภาพร หรือ โต๋ เกิดเมื่อ 20 มกราคม พ.ศ. 2527 เป็นบุตรชายคนโตของนคร เวชสุภาพร หัวหน้าวง แกรนด์เอ็กซ์ ที่เคยโด่งดังมากในอดีต กับธนภรณ์ เวชสุภาพร มีน้องชาย 1 คนชื่อ พรรศักดิ์ (เต๋)
จบระดับประถมจากโรงเรียนกรุงเทพคริสเตียนวิทยาลัย มัธยมศึกษาจากโรงเรียนนานาชาติเอกมัย และปริญญาตรีจากมหาวิทยาลัยอัสสัมชัญ นับถือศาสนาคริสต์ มีความสามารถทางด้านการเล่นเปียโนที่โดดเด่น เขาเริ่มหัดเปียโนตั้งแต่อายุ 3 ขวบ โดยปัจจุบันโต๋เล่นเปียโนเป็นประจำอยู่ที่โบสถ์อภิสุทธิสถาน สามารถสอบเทียบระดับ Grade 6 ของ Trinity Collage of London และได้รับรางวัล Trinity Awards Thailand 1999 & Exhibition Awards
มีผลงานเพลงประกอบละครนางอายเพลงไม่มีคำว่าสานและยังเคยร่วมเวทีคอนเสิร์ตกับนักเปียโนระดับโลก "ริชาร์ด เคล์เดอมอง และได้ร่วมวงบีไฟว์ อัลบั้ม "Event" จนกระทั่งออกผลงานเดี่ยว โต๋ยังโปรดิวซ์เพลง "บทเพลงในสายลม" และ "เสียงในใจ" อัลบั้ม Dangerous Tata ของทาทา ยัง
ในปี 2008 โต๋ได้รับรางวัลจากงาน เอ็มทีวี เอเชีย อวอร์ดส 2008 ในสาขาศิลปินยอดนิยมจากประเทศไทย ที่จัดขึ้นที่เก็นติ้ง ประเทศมาเลเซีย หลังจากนั้น โต๋ ได้ปล่อยเพลงซิงเกิ้ลแรก “มั้ง?” จากอัลบั้ม "โต๋ (มั้ง?)" ทางคลื่นวิทยุเมื่อวันที่ 3 สิงหาคม พ.ศ. 2551
โต๋เกิดเมื่อ 20 มกราคม พ.ศ. 2527 เป็นบุตรชายคนโตของนคร เวชสุภาพร กับธนภรณ์ เวชสุภาพร มีน้องชาย 1 คนชื่อ พรรศักดิ์ เวชสุภาพร (เต๋) จบการศึกษาระดับประถมศึกษาจากโรงเรียนกรุงเทพคริสเตียนวิทยาลัย ระดับมัธยมศึกษาจากโรงเรียนนานาชาติเอกมัย จบปริญญาตรีจากมหาวิทยาลัยอัสสัมชัญ (ปริญญาตรีเกียรตินิยมอันดับหนึ่ง เหรียญทอง จากคณะบริหารธุรกิจ เอกบริหารธุรกิจระหว่างประเทศ) นอกจากนี้เขายังแต่งเพลงประกอบละคร ดาวหลงฟ้า ภูผาสีเงิน, ใยเสน่หา, พระจันทร์แสนกล และ พ่อตัวจริงของแท้ และยังเป็นโปรดิวซ์เซอร์เพลง “บทเพลงในสายลม” และ “เสียงในใจ” อัลบั้ม "Dangerous Tata" ของทาทา ยังโครงการดนตรีบำบัดเด็กป่วยเป็นมะเร็งระยะสุดท้าย โรงพยาบาลศรีนครินทร์ คณะแพทยศาสตร์ มหาวิทยาลัยขอนแก่น เมื่อปี 2548 โต๋และครอบครัวได้เดินทางไปเที่ยวที่จังหวัดขอนแก่น และได้ไปเยี่ยมแฟนคลับของคุณพ่อที่เป็นแพทย์ในโรงพยาบาล จึงได้ทราบว่ามีน้องๆ ที่ป่วยเป็นโรคมะเร็งระยะสุดท้ายจำนวนมากที่ขาดแคลนทุนทรัพย์ในการรักษา โต๋จึงอยากจะช่วยน้องๆ เหล่านั้น ด้วยการจัดคอนเสิร์ตการกุศลหารายได้ช่วยเหลือค่าใช้จ่ายในการรักษาซีรีส์
▪น้องใหม่ร้ายบริสุทธิ์ รับบท โต๋
โจอี้ บอย
อภิสิทธิ์ โอภาสเอี่ยมลิขิต หรือที่รู้จักกันในชื่อ โจอี้ บอย (เกิด 25 ธันวาคม พ.ศ. 2518) ชื่อเล่น โจ้ เป็นนักแสดงและนักร้องชาวไทยเชื้อสายจีน
อภิสิทธิ์ เป็นบุตรของนายสุนทร และนางวาริสา โอภาสเอี่ยมลิขิต ซึ่งก่อนจะมีชื่อเสียงเขายังเคยเล่นมิวสิกวีดีโอเพลง แพ้ตลอด ของ มอส ในบทบาทจิ๊กโก๋ จากซิงเกิล "เอโพด" และ "รักเธอไม่มีหมด" ส่งให้อัลบั้มแรกของเขามียอดขายสูงสำหรับค่ายเพลงใหม่อย่าง Bakery Music ออกอัลบั้มกับสังกัดนี้อีกหลายอัลบั้ม ก่อนที่จะออกไปอยู่กับสังกัด Maker Head และ ได้เป็นผู้บริหารค่าย ก้านคอคลับ ในเครือ จีเอ็มเอ็ม แกรมมี่
ในปี 2549 อภิสิทธิ์ได้มีผลงานภาพยนตร์เรื่อง "เก๋า..เก๋า" และในปี 2551 เรื่อง "หลวงพี่เท่ง 2 รุ่นฮาร่ำรวย" จนกระทั่งปี 2553 ได้ขึ้นเป็นผู้กำกับภาพยนตร์เรื่อง "ก้านคอกัด"
ปัจจุบัน ยังคงมีผลงานอย่างต่อเนื่อง ทั้งทางด้านวงการกีฬา และวงการบันเทิง
ชีวิตส่วนตัวคบหาดูใจกับ วรรณปิยะ ออมสินนพกุล ปัจจุบันเลิกรากันแล้ว
 (only those performed by Joey Boy)
(only those performed by Joey Boy)
(only those performed by Joey Boy) 
 (only those performed by Joey Boy)
พิศาล อัครเศรณี
นาย พิศาล อัครเศรณี (เปี๊ยก) (21 มิถุนายน พ.ศ. 2488 - 4 ธันวาคม พ.ศ. 2561) เป็นผู้กำกับ นักแสดง โฆษก มีผลงานภาพยนตร์ไทยสร้างชื่ออย่าง “เพลงสุดท้าย” เป็นผู้ที่ได้รับฉายาว่า "พระเอกซาดิสต์" หรือ "ผู้กำกับซาดิสต์" เนื่องจากมักได้รับบทหรือกำกับละครหรือภาพยนตร์ที่พระเอกมักจะทำร้ายนางเอกด้วยการตบตี แต่ลงท้ายด้วยการจูบหรือแสดงความรัก ทำให้นางเอกใจอ่อนทุกที
พิศาล อัครเศรณี หรือชื่อเดิม เจริญพาสน์ เกิดเมื่อวันที่ 21 มิถุนายน พ.ศ. 2488 มารดาชื่อเชอรี่ อัครเศรณี ส่วนบิดามีเชื้อสายมอญ พิศาลเป็นน้องชายของกิตติ อัครเศรณี อดีตผู้อำนวยการสร้างภาพยนตร์ชื่อดัง จบการศึกษาระดับมัธยมที่โรงเรียนวัดบวรนิเวศ โดยในขณะที่ศึกษาวัดบวรก็ได้รู้จักกับ แดง ไบเล่ และเคยยกพวกตีแถวสิบสามห้าง และจบด้านการแสดงที่โรงเรียนการกำกับการแสดง แผนกวิทยุโทรทัศน์ วอชิงตัน ดี.ซี. เริ่มทำงานที่สำนักข่าวสารอเมริกัน ก่อนจะเข้าไปคลุกคลีกับงานทั้งวิทยุ-โทรทัศน์ อาทิ วิทยุของการท่องเที่ยวแห่งประเทศไทย ยังเคยเป็นโฆษกที่ช่อง 3 รวมทั้งเป็นนักแสดงอีกด้วย เริ่มงานกำกับการแสดงครั้งแรกในละครเรื่อง “สกาวเดือน” ออกอากาศทางช่อง 9 ส่วนการกำกับภาพยนตร์เรื่องแรกคือ “ฟ้าหลังฝน”
มีผลงานกำกับละครวิทยุกว่า 70 เรื่อง ละครโทรทัศน์กว่า 100 เรื่อง ภาพยนตร์กว่า 40 เรื่อง อาทิ มหาราชดำ, มนต์รักอสูร, รักประกาศิต, ละอองดาว, นางแมวป่า, ค่าของคน,พายุอารมณ์, ไฟรักอสูร, เลือดทมิฬ, อุ้งมือมาร และเพลงสุดท้าย
ในปี พ.ศ. 2544 ได้รับการติดต่อจากกร ทัพพะรังสี หัวหน้าพรรคชาติพัฒนา ให้กำกับภาพยนตร์อิงประวัติศาสตร์เรื่อ “ย่าโม” หรือท้าวสุรนารี แต่ยังไม่ทันสร้างก็ถูก วิจารณ์-กระแสต่อต้านจากประเทศลาวว่าภาพยนตร์เรื่องนี้อาจจะส่งผลกระทบต่อความสัมพันธ์ไทย-ลาว
สำหรับ พิศาล อัครเศรณี สมรสกับ นางสุดารักษ์ มีบุตร 4 คน ในจำนวนนี้ลูกชายเป็นผู้กำกับชื่อว่า อัครพล อัครเศรณี และเป็นนักแสดงหญิงชื่อดัง คือ พิยดา จุฑารัตนกุล
พิศาลเสียชีวิตเมื่อเวลาประมาณ 02:00 น. วันอังคาร ที่ 4 ธันวาคม พ.ศ. 2561 ด้วยอาการหัวใจล้มเหลว อายุ 73 ปี
ภาษาสุมัสติ
ภาษาสุมัสตีเป็นภาษาที่ใช้พูดทางตะวันตกของอัฟกานิสถาน อยู่ในตระกูลอินโด-ยุโรเปียน สาขาอินโด-อิหร่าน กลุ่มดาร์ดิก มีผู้พูดราว 1,000 คน ทางฝั่งตะวันตกของแม่น้ำกุนาร์ อัตราการรู้หนังสือต่ำคือ 1% ของผู้ที่ใช้เป็นภาษาแม่และ 15-20 %ของผู้ที่ใช้เป็นภาษาที่สอง รากศัพท์ใกล้เคียงกับภาษาบันกาลามี 63 % และภาษาคาวาร์-บาตี 47% ได้รับอิทธิพลจากภาษาปาซายี
คติชนวิทยา
คติชนวิทยา () เป็นสาขาหนึ่งที่ศึกษาข้อมูลทางวัฒนธรรมของมนุษย์ที่มีการถ่ายทอดสืบต่อกันมา ทั้งในสังคมชนบทและในสังคมเมือง ไม่ว่าจะเป็นตำนาน นิทาน นิยายประจำถิ่น เพลง ปริศนาคำทาย สำนวนภาษิต คำพังเพย การละเล่น การแสดง เครื่องมือเครื่องใช้ อาหารการกิน ยาพื้นบ้าน ความเชื่อ ประเพณีและพิธีกรรม
สำหรับผู้ที่ศึกษาความรู้ด้านคติชนวิทยา จะเรียกว่า "นักคติชนวิทยา" (folklorist)
คำว่าคติชนวิทยา มีผู้ให้ความหมายไว้มากมายหลากหลาย แต่สามารถสรุปได้เป็น 2 กลุ่มความคิดใหญ่ ๆ คือ
หมายถึงการศึกษาข้อมูลทางวัฒนธรรมในวิถีชีวิตแบบชาวบ้านชาวชนบท ไม่ว่าจะเป็นตำนานพื้นบ้าน นิทานพื้นบ้าน เพลงพื้นบ้าน ภาษิตคำพังเพย ปริศนาคำทาย การละเล่นและการแสดงพื้นบ้าน รวมทั้งขนบธรรมเนียมประเพณี ความเชื่อและพิธีกรรมในสังคมระดับชาวบ้าน ชาวนา หรือชาวชนบทที่มีวิถีชีวิตแบบเก่าแก่ดั้งเดิม ตัวอย่างทัศนะของนักวิชาการในกลุ่มนี้ ดังเช่น Jonas Balys นักคติชนวิทยาและนักชาติพันธุ์วิทยาอธิบายว่า คติชนประกอบด้วยการสร้างสรรค์ตามแบบประเพณีปรัมปราของผู้คนทั้งในสังคมอนารยธรรมและสมัยที่มีอารยธรรมแล้ว วิธีการสร้างสรรค์คือใช้เสียงและคำมาประกอบกันเข้าเป็นรูปแบบร้อยแก้วและรูปแบบร้อยกรอง นอกจากนี้ ยังประกอบด้วยความเชื่อของคนพื้นบ้าน
หรือความเชื่อเรื่องโชคลาง ประเพณี และการแสดง การร่ายรำ การละเล่นต่าง ๆ ซึ่งข้อมูลคติชนนั้นไม่ใช่เป็นแต่เพียงศาสตร์ที่เกี่ยวกับคนพื้นบ้านเท่านั้น แต่ยังเป็นศาสตร์พื้นบ้านและกวีนิพนธ์พื้นบ้านที่เป็นประเพณีเก่าแก่อีกด้วย
ในวงการคติชนวิทยาในระยะแรกนั้นเมื่อพูดถึง folklore ก็มักหมายถึงคติชนของชาวบ้านที่มีขอบเขตอยู่ในบริบทของสังคมชาวนา ไม่ได้รวมถึงชาวเมืองในสังคมเมืองและไม่ได้คิดว่า "ชาวเมือง" ก็อาจจะมี "urban lore" ของตนเองได้
หมายถึงศาสตร์สาขาวิชาหนึ่งที่สนใจศึกษาเรื่องราวข้อมูลทางวัฒนธรรมของกลุ่มชนใดกลุ่มชนหนึ่งที่มีเอกลักษณ์ร่วมกัน ไม่ว่าจะเป็นสังคมชาวนาชาวไร่ สังคมเมือง สังคมเกษตรกรรม สังคมอุตสาหกรรม สังคมแบบเก่า สังคมสมัยใหม่ คำว่าคติชนวิทยาในกลุ่มความคิดนี้จึงเป็นความหมายที่กว้างขึ้น ตัวอย่างนักวิชาการในกลุ่มนี้เช่น Alan Dundes อธิบายว่าการนิยามความหมายของคำว่า folklore มักจะไม่เน้นที่ folk แต่จะเน้นที่ lore มากกว่า ฉะนั้นคำว่า folk จึงหมายถึงกลุ่มชนกลุ่มใดกลุ่มหนึ่ง กลุ่มใดก็ได้ที่มีเอกลักษณ์ร่วมกัน เช่น มีอาชีพเดียวกัน พูดภาษาเดียวกัน นับถือศาสนาเดียวกัน กระทำกิจกรรมบางประเภทเหมือนกัน ส่วน lore คือเรื่องราวแบบแผนของกลุ่มชนกลุ่มใดกลุ่มหนึ่ง การที่ Dundes แยกคำจำกัดความออกเป็น 2 คำนั้น เพราะเขาเห็นว่าคำว่า folk ไม่ได้หมายเฉพาะแต่ชาวไร่ชาวนาหรือชาวชนบท แต่หมายถึงชนกลุ่มใดกลุ่มหนึ่ง จะเป็นชนกลุ่มใดก็ได้ที่มีเอกลักษณ์บางอย่างที่มีอยู่ร่วมกัน ดังเช่น กลุ่มนิสิตนักศึกษา กลุ่มวัยรุ่นในเซ็นเตอร์พอยต์ กลุ่มรักร่วมเพศ กลุ่มผู้หญิง กลุ่มสาวโรงงาน กลุ่มไทลื้อ กลุ่มมุสลิม เป็นต้น
อนุสาวรีย์ทหารอาสา
อนุสาวรีย์ทหารอาสา เป็นอนุสาวรีย์ที่ตั้งอยู่ ณ ถนนสามเหลี่ยมตรงมุมด้านทิศเหนือของท้องสนามหลวง ตรงข้ามพิพิธภัณฑสถานแห่งชาติ พระนคร เป็นอนุสรณ์แก่ทหารไทยที่ไปร่วมรบในสมรภูมิยุโรป หลังจากที่สงครามโลกครั้งที่หนึ่งอุบัติขึ้นเมื่อ พ.ศ. 2457 โดยประเทศไทยร่วมกับฝ่ายสัมพันธมิตร อันมีฝรั่งเศส อังกฤษ และสหรัฐอเมริกา ประกาศสงครามกับเยอรมนีและออสเตรีย-ฮังการี เมื่อวันที่ 22 กรกฎาคม พ.ศ. 2460
พระบาทสมเด็จพระมงกุฎเกล้าเจ้าอยู่หัว ได้โปรดให้ประกาศรับทหารอาสาสมัครเมื่อวันที่ 19 มิถุนายน พ.ศ. 2461 เดินทางออกจากประเทศไทยเมื่อวันที่ 20 มิถุนายน พ.ศ. 2461 เพื่อเข้ารับการฝึกหัดเพิ่มเติมก่อนเดินทางต่อไปยังสนามรบ ทหารไทยได้ไปปฏิบัติการรบสนับสนุนกองทัพบกฝรั่งเศส และได้รบเคียงบ่าเคียงไหล่กับทหารชาติสัมพันธมิตรอย่างกล้าหาญองอาจ ทหารอาสาที่เสียชีวิตในสมรภูมิจำนวน 19 นาย ได้ฝังไว้ ณ ตำบล ฌูบ กูรท์ (Jube Court) ในยุทธบริเวณประเทศฝรั่งเศส ต่อมาจึงมีการฌาปนกิจที่สุสานในเยอรมนี ครั้นสงครามสงบลงซึ่งฝ่ายสัมพันธมิตรเป็นฝ่ายชนะ ทหารอาสาได้ทยอยเดินทางกลับสู่ประเทศ ชุดสุดท้ายมาถึงเมื่อวันที่ 21 กันยายน พ.ศ. 2462 พร้อมอัฐิของทหารที่เสียชีวิต
พระบาทสมเด็จพระมงกุฎเกล้าเจ้าอยู่หัว มีพระราชดำริให้สร้างอนุสาวรีย์สำหรับบรรจุอัฐิของทหารหาญเหล่านั้น ได้โปรดให้พระเจ้าบรมวงศ์เธอ เจ้าฟ้ากรมพระนริศรานุวัติวงศ์ (พระอิสริยยศในขณะนั้น) ทรงเป็นผู้ออกแบบ อนุสาวรีย์มีรูปทรงคล้ายเจดีย์ มีซุ้ม 4 ด้าน ประดับด้วยหินอ่อน ด้านหน้าและหลังของอนุสาวรีย์จารึกเหตุผลแห่งการประกาศสงคราม การประกาศรับทหารอาสาสมัคร การจัดกำลังรบ และการเดินทาง อีกสองด้านจารึกชื่อของทหารผู้สละชีวิตจำนวน 19 คน บอกอายุ ยศ และนาม วันเดือนปีและสถานที่ที่เสียชีวิต อัฐิของทหารที่เสียชีวิตได้ถูกนำมาบรรจุ ณ อนุสาวรีย์แห่งนี้เมื่อวันที่ 24 กันยายน พ.ศ. 2462
ทหารที่เสียชีวิตในสงครามโลกครั้งที่หนึ่ง และได้รับการจารึกไว้บนอนุสาวรีย์ทหารอาสามีดังนี้
เอทีอาร์ 72
เอทีอาร์ 72 เป็นอากาศยานขนาดเล็ก แบบใช้เครื่องยนต์เทอร์โบพรอบ 2 ตัว มีพิสัยบินระยะใกล้ ผลิตโดยบริษัทร่วมทุนสัญชาติฝรั่งเศส-อิตาลี เอทีอาร์ โดยพัฒนามาจากรุ่น 42 ให้มีความจุผู้โดยสาร 64-74 ที่นั่ง โดยขยายความยาวเครื่องเพิ่มขึ้น 4.53 เมตร เป็น 27.2 เมตร และขยายความกว้างของปีกเพิ่มขึ้น 2.53 เมตร เป็น 27.1 เมตร รวมถึงการเพิ่มประสิทธิภาพเครื่องยนต์ และปริมาณความจุของถังเชื้อเพลิง เอทีอาร์ 72 เปิดตัวครั้งแรกเมื่อปีพ.ศ. 2529 และทดสอบการบินครั้งแรกเมื่อวันที่ 27 ตุลาคม พ.ศ. 2531 นับจากนั้นเป็นเวลา 1 ปีเต็ม ก็เริ่มให้บริการเชิงพาณิชย์เป็นครั้งแรกด้วยสายการบินฟินน์แอร์ ในวันที่ 27 ตุลาคม พ.ศ. 2532
ลูกค้าหลักของเอทีอาร์ 72 คือ อเมริกันอีเกิลแอร์ไลน์ ซึ่งมีเครื่องบินเอทีอาร์ 72 ประจำการอยู่ 39 ลำ รวมถึงแอร์เดคคาน ที่มีคำสั่งซื้ออยู่ 27 ลำ และคิงฟิชเชอร์แอร์ไลน์ ที่มีคำสั่งซื้ออยู่ 31 ลำ
72-200 เป็นรุ่นดั้งเดิม ใช้เครื่องยนต์แพรตแอนด์วิทนีย์ แคนาดา พีดับเบิลยู124บี 2400 แรงม้า มีพิสัยบินไกล 930 ไมล์ทะเล
72-210 เป็นรุ่นเปลี่ยนเครื่องยนต์ของ -200 เป็น พีดับเบิลยู127 2750 แรงม้าแทน และมีพิสัยบินไกล 820 ไมล์ทะเล สำหรับรุ่นนี้อเมริกันอีเกิลเรียกชื่อว่า 72-212
72-500 เป็นรุ่นที่เปลี่ยนเครื่องยนต์จาก -210 เป็นเครื่องยนต์ 6 ใบพัด พีดับเบิลยู127เอฟ และเพิ่มประสิทธิภาพในการบิน และปริมาณน้ำหนักบรรทุก มีพิสัยบินไกล 830 ไมล์ทะเล เดิมเรียกชื่อว่า -210เอ ส่วนอเมริกันอีเกิลเรียกว่า -212เอ
เอทีอาร์ ได้เปิดตัวรุ่นที่ปรับเปลี่ยนเครื่อง 72 เป็นเครื่องบินขนส่งในงานฟาร์นโบโร เมื่อปี พ.ศ. 2545 และมีลูกค้าอย่างเฟดเอกซ์, ดีเอชแอล และยูพีเอส นอกจากนี้ยังมีรุ่นที่ปรับจาก -500 เป็นเครื่องบินส่วนตัว พร้อมกับการตกแต่งด้วยสิ่งอำนวยความสะดวกต่างๆ และยังมีการปรับเปลี่ยนรุ่น -500 เป็นเครื่องบินตรวจการที่ใช้สำหรับทางการทหาร
เอทีอาร์ 42
เอทีอาร์ 42 เป็นอากาศยานขนาดเล็ก แบบใช้เครื่องยนต์เทอร์โบพรอบ 2 ตัว มีพิสัยบินระยะใกล้ ผลิตโดยบริษัทร่วมทุนสัญชาติฝรั่งเศส-อิตาลี เอทีอาร์ โดยออกแบบให้สามารถจุผู้โดยสารได้ 40-50 ที่นั่ง โดยมีความยาว 22.67 เมตร และปีกกว้าง 24.57 เมตร เปิดตัวอย่างเป็นทางการเมื่อปีพ.ศ. 2524 และเริ่มทดสอบการบินครั้งแรกในวันที่ 16 สิงหาคม พ.ศ. 2527 และเริ่มให้บริการเชิงพาณิชย์ในเดือนธันวาคม พ.ศ. 2528 โดยแอร์แลตโตราล
ต่อมาภายหลังได้มีการพัฒนาขยายความยาว และความกว้างของปีก รวมถึงประสิทธิภาพเครื่องยนต์ เป็นเอทีอาร์ 72
42-300 เป็นรุ่นดั้งเดิม ใช้เครื่องยนต์ แพร็ตแอนด์วิทนีย์ แคนาดา พีดับเบิลยู120 กำลัง 2000 แรงม้า มีพิสัยบิน 640 ไมล์ทะเล
42-320 เป็นรุ่นที่พัฒนาเพิ่มขึ้นจาก -300 และใช้เครื่องยนต์ พีดับเบิลยู121 กำลัง 2100 แรงม้า
42-500 มีลักษณะภายนอกเดียวกับ 42 รุ่นอื่นๆ แต่ใช้เครื่องยนต์ 6 ใบพัด พีดับเบิลยู127อี กำลัง 2400 แรงม้า ทำให้เพิ่มประสิทธิภาพในการบิน และน้ำหนักบรรทุก และสามารถบินได้ไกลถึง 1,500 ไมล์ทะเล
มีการปรับเปลี่ยนเอทีอาร์ 42 ทุกรุ่น เป็นเครื่องบินขนส่งสินค้า ซึ่งมีลูกค้าอย่างเฟดเอกซ์, ดีเอชแอล และยูพีเอสให้บริการอยู่ นอกจากนี้ยังมีการปรับเปลี่ยนให้เป็นเครื่องบินส่วนตัว และเครื่องบินตรวจการ จากรุ่น -500 เพื่อใช้ในการทหาร
อัตชีวประวัติ
อัตชีวประวัติ () มีรากศัพท์มาจากภาษากรีกสามคำ: “autos” แปลว่า “ตนเอง” และคำว่า “βίος” หรือ “bios” แปลว่า “ชีวิต” และคำว่า “γράφειν” หรือ “graphein” แปลว่า “เขียน” เป็นเรื่องราวของบุคคลโดยเขียนขึ้นโดยบุคคลคนนั้นเอง โดยเนื้อหา อาจเล่าถึงชีวิตส่วนตัวที่ไม่มีใครเคยรู้มาก่อน หรือ ไม่เคยถูกเผยแพร่ที่ไหนมาก่อน ชีวประวัติที่เขียนโดยเจ้าของชีวิต หรือในความหมายปัจจุบันหมายถึงประวัติที่ที่เขียนโดยเจ้าของชีวิตร่วมกับนักประพันธ์อาชีพในลักษณะบอกให้เขียน คำว่า “อัตชีวประวัติ” ใช้เป็นครั้งแรกโดย โรเบิร์ต มีหีย์ (Robert meehe) ในปี ค.ศ. 1809 ในวารสารแต่ลักษณะการเขียนแบบนี้มีมาตั้งแต่สมัยโบราณ นักเขียนชีวประวัติมักจะเขียนประวัติจากเอกสารอ้างอิงต่าง ๆ และจากความคิดเห็นของตนเอง แต่นักเขียนอัตชีวประวัติเขียนจากความทรงจำของตนเอง ซึ่งใกล้เคียงกับบันทึกความทรงจำ (Memoir) ซึ่งบางครั้งแยกออกจากกันยาก
เนื้อเยื่อกล้ามเนื้อลาย
เนื้อเยื่อกล้ามเนื้อลาย () เป็นเนื้อเยื่อกล้ามเนื้อซึ่งมีซาร์โคเมียร์ (sarcomere) ซ้ำ ๆ ซึ่งต่างจากเนื้อเยื่อกล้ามเนื้อเรียบ กล่าวโดยเจาะจง กล้ามเนื้อลาย ได้แก่
กล้ามเนื้อลายหดตัวใต้อำนาจจิตใจ ยกเว้นกล้ามเนื้อหัวใจ ซึ่งหดตัวอยู่นอกเหนืออำนาจจิตใจ กล้ามเนื้อหัวใจมักแยกจากกล้ามเนื้อลายอื่น ๆ เพราะมักมีคุณลักษณะแตกต่างไป
การลงโทษทางกาย
การลงโทษทางกาย() คือ การลงโทษโดยการเฆี่ยนตีตามส่วนต่าง ๆ ของร่างกายเพื่อทำให้เกิดความเจ็บปวด อาจใช้ไม้เรียว สายหนัง หรือเข็มขัด เช่นการลงโทษเด็กนักเรียนในโรงเรียนหรือแม้แต่ที่บ้าน ซึ่งปัจจุบันหลายประเทศถือเป็นการกระทำที่ผิดกฎหมาย อีกทั้งยังเป็นการละเมิดสิทธิมนุษยชนประการหนึ่ง
จนถึงปี 2016 การลงโทษทางกายผิดกฎหมายในทุกกรณีรวมทั้งที่บ้านใน 51 ประเทศ และ 2 ดินแดน รัฐที่ห้ามลงโทษทางกายกับเด็กในทุกกรณีมีดังรายชื่อด้านล่าง (เรียงตามลำดับเวลา):
สำหรับภาพรวมของการใช้และการห้ามลงโทษทางกายกับเด็กในโลก แสดงในตารางด้านล่าง
รายชื่อ 33 ประเทศที่อนุญาตให้ใช้การลงโทษทางกายทางอาญา:
จันสี โพสีคำ
จันสี โพสีคำ() เจ้าแขวงเวียงจันทน์ อดีตรัฐมนตรีว่าการกระทรวงการเงิน นักเศรษฐศาสตร์ และผู้เชี่ยวชาญด้านการเงินการคลังของประเทศลาว และเคยรักษาการตำแหน่งผู้ว่าการธนาคารแห่งชาติ มาก่อน
รัตนปุระ
รัตนปุระ () หรือ อิรัตตินปุริ () เป็นเมืองที่มีชื่อเสียงทางด้านอัญมณีของประเทศศรีลังกา
จินน์
ZGMF-1017 จินน์ ( ; ) เป็นโมบิลสูทซึ่งมีบทบาทในโมบิลสูทกันดั้มซี้ด ได้รับการออกแบบโดยคุนิโอะ โอคาวาระ
จินน์เป็นโมบิลสูทรุ่นผลิตจำนวนมากรุ่นแรกของซาฟท์ บทบาทและลักษณะของจินน์จะใกล้เคียงกับซาคุทูว์ในโมบิลสูทกันดั้ม ซึ่งจินน์ตัวแรกที่มีบทบาทสำคัญคือจินน์ที่มิเกล ไอแมนใช้ที่เฮลิโอโพลิสและถูก GAT-X105 สไตรค์ของคิระ ยามาโตะทำลาย จินน์สามารถติดตั้งอาวุธได้หลายรูปแบบและนอกจากจินน์ที่ได้รับการพัฒนาโดยซาฟท์อย่างเป็นทางการแล้วยังมีจินน์ที่ได้รับการดัดแปลงโดยนักบินเองหลายรุ่น เมื่อเทียบกับโมบิลอาเมอร์ โมเบียสที่กลุ่มพันธมิตรโลกใช้งานแล้ว จินน์มีพลังในการต่อสู้สูงกว่าถึงห้าเท่า
รูปแบบอาวุธที่จินน์ใช้สามารถแยกได้เป็นสามแบบ คือแบบมาตรฐานซึ่งใช้ปืนกลจู่โจมและดาบเป็นอาวุธหลัก แบบติดตั้งอาวุธหนักซึ่งใช้ปืนใหญ่"แคตตัส"และติดมิสไซล์ลันเชอร์ไว้ที่ขา และแบบที่ใช้ปืนอนุภาค "บาลุส"ซึ่งมีอานุภาพสูงและสามารถใช้ทำลายยานรบได้ แต่ก็เป็นรูปแบบที่มีความคล่องแคล่วต่ำสุดเช่นกัน ในกองทัพกลุ่มพันธมิตรโลกเองมีจินน์ของฌอน แครี่ ซึ่งเป็นโคออดิเนเตอร์ที่ทำงานให้พันธมิตรโลก จินน์เครื่องนี้ทาสีขาวเพื่อให้แตกต่างจากจินน์ทั่วๆไป
ไพโรจน์ สังวริบุตร
ไพโรจน์ สังวริบุตร (ชื่อเล่น: เอ๋) เกิดเมื่อวันที่ 18 พฤษภาคม พ.ศ. 2496 เป็นผู้กำกับภาพยนตร์ และนักแสดงชาวไทย เป็นน้องชายของ จีราภา ปัญจศิลป์ เจ้าของคณะละครวิทยุอัชชาวดี บุตรชายของคารม สังวริบุตร ดาราแห่งคณะละครวิทยุแก้วฟ้า ซึ่งเป็นพี่ชายของไพรัช สังวริบุตร(ศิลปินแห่งชาติ) จบการศึกษาจากวิทยาลัยเทคนิคกรุงเทพ และปริญญาโท คณะนิเทศศาสตร์ มหาวิทยาลัยเกริก
เข้าวงการบันเทิงครั้งแรกโดยการเล่นภาพยนตร์ทางโทรทัศน์ เมื่อตอนยังหนุ่มอายุได้ 20 ปี เรื่อง “โกมินทร์ กุมาร” โดยเล่นเป็นยอดตัวเอกของเรื่องคือ โกมินทร์ กุมาร แต่ผลงานที่สร้างชื่อเสียง ซึ่งนับว่าเป็นผลงานที่สองในวงการบันเทิง คือภาพยนตร์เรื่อง “วัยอลวน” เมื่ออายุ 21 ปี ในบท “ ตั้ม ” และได้มีผลงานการแสดงตามมาอย่างต่อเนื่อง เช่น ภาพยนตร์เรื่อง รักอุตลุด(2520), ชื่นชุลมุน(2521), จำเลยรัก(2521), คู่รัก(2521), หงส์ทอง(2520), สุภาพบุรุษทรนง(2528), ช่างร้ายเหลือ (2527), ผู้ใหญ่ลีกับนางมา(2528) ฯลฯ ในขณะเดียวกันก็ได้สร้างภาพยนตร์ของตัวเองออกมาประมาณ 11-12 เรื่องด้วยกัน
ผลงานจอแก้ว อย่างเช่นเรื่อง ยุทธการปราบเมียน้อย ซึ่งเป็นละครเรื่องแรกที่สร้าง กำกับ และแสดงด้วยตนเอง ตามด้วย โนราห์, ลูกไม้ไกลต้น, ตลาดน้ำดำเนินรัก, รักในม่านเมฆ และอีกมากมาย อีกทั้งยังเป็นพิธีกรควบตำแหน่งครูใหญ่ของรายการเรียลลิตี้ เดอะเทรนเนอร์ ปั้นฝันสนั่นเวที
ไพโรจน์เคยมีผลงานอัลบั้มเพลงมาแล้วครั้งหนึ่ง โดยใช้ชื่อว่า ""ผมทำเพื่อความมันส์ครับพี่"" ในช่วงที่เพิ่งมีชื่อเสียงจากงานแสดงภาพยนตร์
ด้านชีวิตส่วนตัว สมรสกับ ชญานิศวร์ พิริยศุภกาญจน์ ไพโรจน์มีบุตร 3 คน น.ส.จิตรลดา สังวริบุตร นายจิรายุษ สังวริบุตร นายรวิกร สังวริบุตร
ในปี พ.ศ. 2561 นาย รวิกร สังวริบุตรได้ให้ข่าวผ่านสื่อมวลชนว่า นาย ไพโรจน์ ถอนชื่อ แม่ หรือ กชวัณณ์ สังวริบุตร ออกจากทะเบียนบ้าน
บีโรโบคาบูทัก
บีโรโบคาบูทัก หรือ หุ่นแมลงแปลงร่างคาบูทัก () เป็นภาพยนตร์โทคุซัทสึชุดเมทัลฮีโรลำดับที่ 16 ฉายเมื่อวันที่ 23 กุมภาพันธ์ พ.ศ. 2540ถึงวันที่ 1 มีนาคม พ.ศ. 2541 มีจำนวนตอนทั้งหมด 52 ตอน ออกอากาศทุกวันอาทิตย์เวลา 8.00-8.30น. ทางสถานีโทรทัศน์ทีวีอาซาฮิ และมีตอนพิเศษทางวิดีโออีก 2 ตอน บีโรโบคาบูทัก ศึกตัดสินในวันคริสต์มาสต์!! (ビーロボカブタック クリスマス大決戦!!) และ โรโบทัก & คาบูทัก การผจญภัยครั้งยิ่งใหญ่บนประเทศมหัศจรรย์ (テツワン探偵ロボタック& カブタック : 不思議の国の大冒険)
ในประเทศไทยได้รับลิขสิทธิ์จัดจำหน่ายรูปแบบวีซีดีโดยบริษัท ทีไอจีเอ (TIGA) จำกัด ในชื่อว่า "หุ่นยนต์แมลงแปลงร่างคาบูทัค"
บ้านโคเอนจิย้ายมาอยู่ที่เมืองอาซาฮิซึ่งมีหุ่นยนต์อาศัยร่วมกับมนุษย์ อยู่ต่อมายูซุรุลูกชายคนเดียวของบ้านเอนโคจิได้พบว่ามีบีโรโบมีชื่อว่าคาบูทักโผล่ออกมาจากแคปซูลประหลาดที่ปนกับสัมภาระของเขา คาบูทักฉายภาพ 3 มิติให้ยูซุรุดูภาพที่ปรากฏต่างหน้านั่นก็คือ ดร.โซระฮิโกะ โคเอนจิ ปู่ของยูซุรุที่หายสาบสูญไปโดยบอกให้ยูซุรุเป็นคู่หูของคาบูทักมาให้ช่วยค้นหาสตาร์พีชดวงดาวมหัศจรรย์ซึ่งจะมี 13 ชิ้นที่อยู่ในโลกมนุษย์เมื่อได้มาสามารถขอพรอำนาจพิเศษได้นอกจากนั้นเหล่าบีโรโบทั้งหมดต้องออกไปตามหาสตาร์พีชทั้งหมด
บีโรโบ เป็นหุ่นยนต์ที่ทำมาจากต้นแบบของสัตว์และแมลง สร้างโดยโคเอ็นจิ โทระฮิโกะ ถูกสร้างขึ้นมาเพื่ออยู่ร่วมกับสังคมของมนุษย์และเฝ้ามองการมาของสตาร์พีซ มีชื่อเต็มจริงๆ คือ BEETLE ROBOT ย่อจากคำว่า "Bio Elementary Electronic & Transform Locomotive Eexivision Robot"
บีโรโบสามารถแปลงกายรูปแบบทั้ง 2 แบบคือ นอมอลโหมด บีโรโบรูปแบบแรกมีลักษณะเป็นสัตว์และรูปร่างตัวเล็ก และ ซูเปอร์โหมด ซึ่งเป็นร่างต่อสู้ โดยซูเปอร์โหมดบีโรโบจะสามารถแปลงร่างได้ด้วยตัวเองโดยใช้คำว่า "ซูเปอร์เชนจ์" (スーパーチェンジ) ในการเปลี่ยนร่างยกเว้นคาบุทักกับคุวาจิโร่ที่ต้องแปลงโหมดด้วย ยูโจคอมมานด์เดอร์ (友情コマンダー) ซึ่งเงื่อนไขในการเปลี่ยนร่างใช้รหัสคำว่า "เชนจ์ ซูเปอร์โหมด" (チェンジ・スーパーモード) แต่ว่ามีระยะเวลาจำกัดต่างกันไป ยกเว้นเทนโทริน่าที่ยังใช้ร่างซูเปอร์โหมดอยู่ตลอดเวลาสตาร์พีซคือชิ้นส่วนจากดวงดาวในอวกาศโดยสตาร์พีซจะถูกกระจัดกระจายไปโดยสตาร์พีซที่แท้จริงนั้นจะมี 13 ชิ้นโดยสตาร์พีซจะมีความสามารถในการขอพรเพื่อให้เป็นจริง
เมื่อสตาร์พีซเข้าไปในวัตถุต่างๆทำให้เกิดมีพลังพิเศษต่างๆและวัตถุที่ไม่มีชีวิตทำให้กลายเป็นสิ่งมีชีวิตโดยสตาร์พีซแบ่งเป็น 2 รูปแบบคือรูปแบบโมโดคิ ซึ่งเป็นสตาร์พีซที่กลายเป็นทราย และสตาร์พีซของแท้จะมีลักษณะเป็นลูกแก้วสีเขียวและเมื่อขอพรจากสตาร์พีซไปแล้วลูกแก้วสตาร์พีซจะกลายเป็นแผ่นศิลารูปจักรราศีต่างๆ จากกลุ่มดาวต่างๆ
ปริศนาน้ำเต้าวิเศษ
ปริศนาน้ำเต้าวิเศษ () เป็นภาพยนตร์แอนนิเมชั่น บริษัทดิสนีย์ของสหรัฐอเมริกากับประเทศจีนร่วมลงทุนไม่ต่ำกว่า 50 ล้านหยวนเหรินหมินปี้ เป็นเรื่องเกี่ยวกับเด็กชายชื่อหวางเป่าและน้ำเต้าวิเศษอันหนึ่ง ซึ่งสามารถให้เขาทุกอย่างที่ต้องการ ออกฉายครั้งแรก 25 มิถุนายน พ.ศ. 2550 ที่เมืองเฉิงตู ประเทศจีน
ทานตะวัน (แก้ความกำกวม)
ทานตะวันอาจหมายถึง
ชัชชัย สุขขาวดี
ชัชชัย สุขขาวดี หรือที่รู้จักกันดีในชื่อของ หรั่ง ร็อคเคสตร้า อดีตนักร้องนำ วงดนตรีร็อก ร็อคเคสตร้า ปัจจุบันเป็นนักร้องเดี่ยว มีความสามารถพิเศษวิธีการร้องมีระดับของบันไดเสียงที่กว้าง เป็นเอกลักษณ์เฉพาะตัว เรียกตามประสาชาวร็อคว่า แหบหลบใน
ชัชชัย สุขขาวดี เป็นชาวสุราษฎร์ธานี สนใจดนตรีมาตั้งแต่อายุเจ็ดขวบ เมื่ออายุ 13 ปี ได้เข้าศึกษาที่โรงเรียนดุริยางค์ทหารเรือ เล่นกลอง ทรัมเปต เฟรนช์ฮอร์น และ คีย์บอร์ด และเรียบเรียงเสียงประสาน จากนั้นบรรจุในตำแหน่งนักร้องประจำวง ซิมโฟนี ออเคสตรา ราชนาวี ของกองทัพเรือไทย
ในช่วงสงครามเวียดนาม ชัชชัย สุขขาวดี ร่วมกับเพื่อนๆ นักดนตรีอาชีพ เล่นดนตรีตามค่ายทหารอเมริกัน และคลับต่างๆ เข้าเป็นสมาชิกตำแหน่งทรัมเปตของวง M7 ซึ่งมี สุนทร สุจริตฉันท์ (ต่อมาเป็นนักร้องนำวง รอยัล สไปรทส์) เป็นนักร้องนำ เป็นวงดนตรีในแนวโซล
หรั่ง ลาออกจากวง M7 และตั้งวง ร็อคเคสตร้า เล่นดนตรีแนวป็อป-ร็อก ร่วมกับภาสกร หุตะวนิช ธรรมนูญ หะยีสา และฟาโรห์ ตอยยีบี เล่นเพลงของวง ควีน ดิ อลัน พาร์สันส์ โปรเจกต์ และ Styx เล่นประจำอยู่ที่กรุงเทพ ต่อมาย้ายไปเล่นที่หาดใหญ่ และได้บันทึกเสียงอัลบั้มแรกกับค่ายนิธิทัศน์ ชื่อ Medley Tophits เมื่อ พ.ศ. 2525 นำเพลงสากลของศิลปินต่างประเทศมาเล่นใหม่แบบเมดเลย์
ต่อมา ทางวงเลิกเล่นดนตรีประจำตามคลับ หันมาทำงานบันทึกเสียง ออกผลงานชุดที่สอง ชื่อ เทคโนโลยี กับ นิธิทัศน์ และออนป้า เมื่อ พ.ศ. 2527 นักดนตรีที่ร่วมงานในตอนนี้ประกอบด้วย
อัลบั้ม เทคโนโลยี ประสบความสำเร็จสูงสุด เนื่องจากแนวดนตรี เทคนิคการเล่นดนตรีและการนำเสนอ ฉีกแนวไปจากผลงานของศิลปินอื่นๆ ในขณะนั้น ทำให้ผลงานชุดนี้ค่อนข้างโดดเด่น และได้รับความนิยม ผลงานเพลงในอัลบั้มนี้ ทุกเพลงมีชื่อพยางเดียว หรือคำเดียวทั้งหมด ได้แก่ เทคโนโลยี, โลง, เงา, คิด, เพลง, หวย, กรรม, มนุษย์, อดีต, รัก และ เหงา
วงร็อคเคสตรา มีผลงานออกมาอีกสี่ชุด คือเพลงสากลชุด Special One ชุด วิทยาศาสตร์ ชุด เปลี่ยนทุกวัน และชุดสุดท้าย เที่ยวเมืองไทย ซึ่งเปลี่ยนแนวดนตรีและไม่ประสบความสำเร็จ จากนั้นจึงแยกย้ายกันไปทำงานอิสระ
ในปี พ.ศ. 2547 หรั่ง ร็อคเคสตร้า ออกอัลบั้มพิเศษ ไกล...กังวล ร่วมกับวงซิมโฟนี ออเคสตรา ราชนาวี และเพื่อนนักดนตรีรับเชิญ อัญเชิญเพลงพระราชนิพนธ์มาเรียบเรียงใหม่หลายเพลง และมีเพลงปลุกใจให้รักชาติ อัลบั้มชุดนี้ไม่ได้วางจำหน่าย สามารถรับได้ฟรีที่ศูนย์การศึกษาพิเศษ ทุกจังหวัด โดยสามารถบริจาคเงินเพื่อนำรายได้มอบให้กับมูลนิธิสากลเพื่อคนพิการ ไปสนับสนุนเด็กพิการไทยให้ได้รับโอกาสทางสังคม ด้านชีวิตส่วนตัว แต่งงานแล้ว มีบุตรสาว 1 คน ชื่อ เมทัล สุขขาว หรือ น้องเมทัล กำลังคบหาดูใจกับ โดม - ปกรณ์ ลัม
หรั่ง ร็อคเคสตร้า เคยเปิดร้านอาหารที่อำเภอหัวหิน จังหวัดประจวบคีรีขันธ์ แต่เลิกกิจการไปแล้ว เนื่องจากร้านอาหารถูกไฟไหม้เสียหายทั้งหมด เมื่อปี พ.ศ. 2549
ในคืนวันที่ 29 พฤษภาคม พ.ศ. 2551 ขณะที่พันธมิตรประชาชนเพื่อประชาธิปไตยปักหลักชุมนุมที่หน้าทำเนียบรัฐบาลบริเวณสะพานมัฆวานรังสรรค์ หรั่ง ร็อคเคสตร้าได้ขึ้นเวทีแสดงดนตรี โดยได้ร้องเพลง 3 เพลง คือ รักเธอประเทศไทย, ประชาชนอย่าทิ้งประเทศชาติ และได้ขึ้นร้องเพลงอีกในคืนวันที่ 30 พฤษภาคม และ 1 มิถุนายน และต่อมาอีกหลายต่อหลายครั้ง รวมถึงการชุมนุมของกปปส. (คณะกรรมการประชาชนเพื่อการเปลี่ยนแปลงการปกครองในระบอบประชาธิปไตยให้สมบูรณ์อันมีพระมหากษัตริย์ทรงเป็นประมุข) ด้วย
พฤกษชาติในประเทศไทย
พรรณไม้เมืองไทย เป็นพรรณไม้ที่อยู่ในประเทศไทย ซึ่งประเทศไทยเป็นประเทศที่มีความหลากหลายทางพรรณพืชมากที่สุดแห่งหนึ่งของโลก เรื่องจากสภาพทางภฒิศาสตร์ที่ตั้งของประเทศไทยอยู่ในเขคร้อน ทำให้ปริมาณความหลากหลายทางชีวภาพของพืชและสัตว์มีสูงมาก สำหรับด้านป่าไม้ ประเทศไทยมีป่าหลายประเภท จำแนกตามสภาพพื้นที่โดยยึดถือระดับความสูงจากน้ำทะเลเป็นเกณฑ ์ โดยเริ่มตั้งแต่ริมทะเล ซึ่งได้แก่ ป่าชายเลน และเรื่อย ๆ ถัดไปในพื้นดิน สู่ภูเขาสที่สูงชัน จนถึงยอดดอยอินทนน์ ซึ่งเป็นป่าเมฆ
ป่าชายเลนในประเทศไทย ในอดีตมีประมาณ 2 ล้านไร่เศษ โดยพบบริเวณชายฝั่งทะเลด้านอ่าวไทย และทะเลอันดาอัน จากความยาวของแนวชายฝั่งทะเลของไทยที่มีความยาวประมาณ 2600 กิโลเมตร ทำให้ป่าชายเลนของประเทศไทยมีความสมูรณ์มาก แต่จากสถานการณ์การเพาะเลี้ยงสัตว์น้ำชายฝั่งที่มีการขยายตัวตั้งแต่ปี 2527 เป็นต้นมา เพียงช่วฃระยะเวลา 20 ปี จำนวนพื้นที่ป่าชายเลนลดลงไปประมาณร้อยละ 50 ของเนื้อที่ป่าชายเลนในประเทศไทย แม้ว่าจะมีโครงการต่าง ๆ เข้าร่วมฟื้นฟูป่าชายเลน แต่ไม่ประสบผลสำเร็จเท่าที่ควร เนื่องจากการทำลายสภาพโครงสร้างดินป่าชายเลน ทำให้พันธุ์ไม้ป่าชายเลนไม่สามารถเจริญเติบโตได้ตามธรรมชาติ จะต้องใช้เวลาไม่น้อยกว่า 20 - 30 ปี เพื่อให้กลไกธรรมชาติซ่อมแซมสภาพโครงสร้างดินป่าชายเลน และประชาชนช่วยกันปลูกและดูแลพันธุ์ไม้ป่าชายเลน ก็จะช่วยให้ป่าชายเลนของประเทศไทยกลับมาสู่สภาพความสมบูรณ์ดังเดิม
จุกนารี
จุกนารี หรือ เอ็นอ้าขน หรือ โคลงเคลงขน ()เป็นพืชมีดอกในวงศ์ Melastomataceae เป็นพืชท้องถิ่นในเขตภูเขาของจีน ภูฏาน พม่า กัมพูชา ลาว อินเดียตะวันออกเฉียงเหนือ เนปาล ไทยและเวียดนาม
ไม้พุ่ม
ไม้พุ่ม บางครั้งเรียก ไม้กอ เป็นคำเทคนิคที่ใช้ในสาขาวิชาพืชสวนมากกว่าสาขาพฤกษศาสตร์ที่เข้มงวดที่หมายไปถึงประเภทของไม้มีแก่นที่สัณบานแตกต่างไปจากไม้ต้นเนื่องจากการมีหลายลำต้นแตกขยายเป็นพุ่มและเตี้ย ปกติจะเตี้ยกว่า 5-6 เมตร มีต้นไม้หลายชนิดที่จะจำแนกเป็นไม้พุ่มก็ได้หรือไม้ต้นก็ได้ ขึ้นอยู่กับสภาพการขึ้นของมัน รวมทั้งการตัดแต่งโดยจงใจของมนุษย์ ต้นเฟื่องฟ้าที่จำแนกเป็นไม้พุ่ม บางครั้งและบางพันธุ์ตามสัณฐานธรรมชาติอาจจำแนกเป็นไม้เลื้อยได้เช่นกัน และยังสามารถตัดแต่งต้นเฟื่องฟ้าเป็นไม้ต้นขนาดเล็กเป็นไม้ประดับได้ด้วย
ชุมชนพืชที่ต้นไม้ส่วนใหญ่เป็นไม้พุ่มขึ้นรวมอยู่กันเป็นหมู่ เรียกว่า ละเมาะ ถ้ามีมาก เรียกป่าละเมาะ
บริเวณไม้พุ่มที่ปลูกรวมเป็นที่เฉพาะไว้ในอุทยานหรือสวนเพื่อการจัดแสดงเรียกว่าสวนไม้พุ่ม เมื่อไม้พุ่มถูกตัดแต่งด้วยการขริบเป็น "ไม้ตัด" มันจะแตกกิ่งก้านและมีใบเล็กลงทำให้พุ่มใบแน่นขึ้น ไม้พุ่มหลายชนิดตอบสนองได้รวดเร็วต่อการตัดแต่งเพื่อให้เกิดการแตกกิ่งก้านและใบใหม่ "การตัดแต่งหนัก" คือตัดถึงตอ จะทำให้ไม้พุ่มแตกกิ่งใหม่ที่ยาว ไม้พุ่มบางชนิดตอบสนองต่อการตัดแต่งพิเศษเพื่อแสดงลักษณะโครงสร้างที่สวนงามได้ดี
ไม้พุ่มที่ใช้ในงานทำสวนทั่วไปมักเป็นประเภทไม้ใบกว้าง แต่ที่เป็นไม้ใบรูปเข็มก็มี โดยเฉพาะในประเทศเขตอบอุ่น เช่น สนเขาขนาดเล็ก ไม้พุ่มมีทั้งที่เป็นไม้ผลัดใบและไม้ไม่ผลัดใบ
อ้ายจาม
ชาวอ้ายจาม หรือไอจาม เป็นกลุ่มชาติพันธุ์ที่ต่างกับชาวปู้ยี ซึ่งเป็นกลุ่มชาติพันธุ์หนึ่งในตระกูลไท-กะได และอาศัยอยู่ในประเทศจีน ชาวอ้ายจามมีมีภาษาใกล้เคียงกับกลุ่ม ต้ง-สุย แต่ปู้ยีมีภาษาใกล้เคียงกับคำเมือง (ล้านนา) ในกลุ่มภาษาตระกูลไท-กะได ปัจจุบันมีชาวอ้ายจามทั้งหมด 2,800 คน ทั้งหมดอาศัยอยู่ในประเทศจีน
"รอการเพิ่มเติมเนื้อหา"
ชาวอ้ายจามส่วนมากนับถือศาสนาดั้งเดิมถึงร้อยละ 97 มีความเชื่อเรื่องพระเจ้า ผี และความเชื่อเหนือธรรมชาติต่างๆ ไสยศาสตร์ ชาวอ้ายจามเชื่อว่าทุกสิ่งทุกอย่างบนโลกไม่ว่าจะเป็นแม่น้ำ ต้นไม้ หรือก้อนหินใหญ่ จะมีผี หรือเทพารักษ์อาศัยอยู่ นับถือพระพุทธศาสนาร้อยละ 0.5 คริสต์ศาสนาร้อยละ 0.5 เช่นกัน และอีกร้อยละ 2 เป็นกลุ่มไม่มีศาสนา
ต่ายโจ
ชาวต่ายโจ เป็นชาวไทกลุ่มเล็กๆที่อาศัยอยู่ในเขตประเทศเวียดนาม มีประชากรประมาณ 300 คน พูดภาษาต่ายโด ซึ่งเป็นภาษาในตระกูลภาษาไท-กะได ประชากรส่วนใหญ่นับถือศาสนาดั้งเดิม
ต่ายสาพา
ชาวต่ายสาพา เป็นชนกลุ่มหนึ่งที่อาศัยอยู่ในประเทศเวียดนาม และไม่สามารถระบุแน่ชัดว่าเป็นคนในตระกูลมอญ-เขมร หรือ ไท-กะได ชาวต่ายสาพามีประชากรทั้งหมดประมาณ 300 คน พูดภาษาต่ายสาพา
เทศบาลตำบลโพนทอง (จังหวัดร้อยเอ็ด)
เทศบาลตำบลโพนทอง ตั้งอยู่ในพื้นที่เดิมของตำบลแวง ตำบลสระนกแก้ว อำเภอโพนทอง จังหวัดร้อยเอ็ด
เมื่อ พ.ศ. 2486 เป็นสุขาภิบาลแวง พ.ศ. 2542 ยกฐานะเป็นเทศบาลตำบลแวง ตาม พรบ.เปลี่ยนแปลงฐานะสุขาภิบาลเป็นเทศบาล
สถานีรถไฟไซ่ง่อน
สถานีรถไฟไซ่ง่อน () เป็นสถานีรถไฟในนครโฮจิมินห์ ตั้งอยู่ในเขตที่ 3 ห่างจากใจกลางเมืองประมาณ 1 กิโลเมตร สร้างขึ้นเมื่อปี พ.ศ. 2473 ช่วงที่ยังเป็นอาณานิคมของฝรั่งเศส ซึ่งสถานีรถไฟแห่งนี้เป็นส่วนหนึ่งของทางรถไฟไซ่ง่อน-ฮานอย
นิวเคลียสของเซลล์
ในทางชีววิทยาของเซลล์ นิวเคลียส () คือออร์แกเนลล์ที่มีเยื่อหุ้มพบในเซลล์ยูแคริโอต ภายในบรรจุสารพันธุกรรม (genetic material) ซึ่งจัดเรียงตัวเป็นดีเอ็นเอ (DNA) สายยาวรวมตัวกับโปรตีนหลายชนิด เช่น ฮิสโตน (histone) เป็นโครโมโซม (chromosome) ยีน (gene) ต่างๆ ภายในโครโมโซมเหล่านี้ รวมเรียกว่า นิวเคลียส จีโนม (nuclear genome) หน้าที่ของนิวเคลียสคือการคงสภาพการรวมตัวของยีนเหล่านี้และควบคุมการทำงานของเซลล์โดยการควบคุมการแสดงออกของยีน (gene expression)
โครงสร้างหลักของนิวเคลียสคือ เยื่อหุ้มนิวเคลียส (nuclear envelope) ซึ่งเป็นเยื่อสองชั้นที่หุ้มทั้งออร์แกเนลล์และทำหน้าที่แยกองค์ประกอบภายในออกจากไซโทพลาซึม (cytoplasm) อีกโครงสร้างหนึ่งคือ นิวเคลียร์ลามินา (nuclear lamina) ซึ่งเป็นโครงสร้างร่างแหภายในนิวเคลียส ทำหน้าที่เป็นโครงร่างค้ำจุน ให้ความแข็งแรงแก่นิวเคลียส คล้ายไซโทสเกลเลตอน (cytoskeleton) ภายในเซลล์ เนื่องจากเยื่อหุ้มนิวเคลียสมีลักษณะเป็นเยื่อเลือกผ่านที่โมเลกุลส่วนใหญ่ผ่านทะลุเข้าออกไม่ได้ ดังนั้นเยื่อหุ้มนิวเคลียสจึงต้องมีนิวเคลียร์พอร์ (nuclear pore) หรือช่องที่จะให้สารเคลื่อนผ่านเยื่อ ช่องเหล่านี้ทะลุผ่านเยื่อทั้งสองของเยื่อหุ้มนิวเคลียสให้โมเลกุลขนาดเล็กและไอออนเคลื่อนที่เข้าออกนิวเคลียสได้ การเคลื่อนที่เข้าออกของสารโมเลกุลใหญ่ เช่น โปรตีน ต้องมีการควบคุมและต้องใช้โปรตีนช่วยขนส่งสาร (carrier proteins
วังเวียง
วังเวียง เป็นเมืองท่องเที่ยวในแขวงเวียงจันทน์ ประเทศลาว ห่างจากเวียงจันทน์ ประมาณ 160 กิโลเมตร สภาพทางภูมิศาสตร์เป็นที่ราบระหว่างภูเขาหินปูน ป่าไม้สมบูรณ์ ได้ฉายาว่า เมืองกุ้ยหลินแห่งเมืองลาว
คิม จ็อง-ฮุน
คิม จ็อง-ฮุน (; 20 มกราคม พ.ศ. 2523 — ) เป็นนักร้องและนักแสดงชาวเกาหลีใต้ โด่งดังจากในบทพระรอง จากซีรีส์เกาหลี "เจ้าหญิงวุ่นวายกับเจ้าชายเย็นชา"
ในปี พ.ศ. 2538 เรียนคณะทันตแพทย์ มหาวิทยาลัยแห่งชาติโซล แต่ลาออกตอนชั้นปี 4 เพื่อเตรียมการเป็นนักร้อง ต่อมาในปี พ.ศ. 2542 เป็นนักร้องนำศิลปินคู่วง UN (United N-Generation)
เริ่มออกงานเพลงอัลบั้มแรกในปี พ.ศ. 2545 ชุด Voicemail จากนั้นรับบทตัวประกอบในซีรีส์เรื่อง Orange ในปีเดียวกัน ถัดมาอีก 2 ปี เรื่อง Banjun Drama ต่อมาในปี พ.ศ. 2546 ได้ศึกษาด้านการศึกษาจากโรงเรียนการแสดง
ปี พ.ศ. 2549 มีผลงาน 3 เรื่อง คือ Goong หรือ Princess Hours - เจ้าหญิงวุ่นวายกับเจ้าชายเย็นชา Fog Street หรือถนนสายหมอกในชื่อไทย และ Angel เป็นดารารับเชิญ ส่วนงานภาพยนตร์ปี พ.ศ. 2547 มี 2 เรื่องคือ DMZ กับ Shut Up!
พ.ศ. 2542 เป็นนักร้องนำศิลปินคู่วง UN (United N-Generation)
พ.ศ. 2545 ชุด Voicemail จากนั้นรับบทตัวประกอบในซีรีส์เรื่อง Orange
พ.ศ. 2547 เรื่อง Banjun Drama
พ.ศ. 2549 เรื่อง Princess Hours เจ้าหญิงวุ่นวาย กับเจ้าชายเย็นชา
พ.ศ. 2550 เรื่อง Witch Yoo Hee กับดักหัวใจของยัยแม่มด
พ.ศ. 2554 เรื่อง I Need Romance
พ.ศ. 2557 เรื่อง Love in Her Bag
พ.ศ. 2558 เรื่อง Immutable Law of First Love
อำเภอพยุหะคีรี
พยุหะคีรี เป็นอำเภอหนึ่งของจังหวัดนครสวรรค์
อำเภอพยุหะคีรีตั้งอยู่ทางตอนกลางค่อนไปทางใต้ของจังหวัด มีอาณาเขตติดต่อกับเขตการปกครองข้างเคียง ดังนี้
อำเภอพยุหะคีรีแบ่งเขตการปกครองย่อยออกเป็น 11 ตำบล 120 หมู่บ้าน ได้แก่
ท้องที่อำเภอพยุหะคีรีประกอบด้วยองค์กรปกครองส่วนท้องถิ่น 11 แห่ง ได้แก่
ไต
ไตเป็นอวัยวะรูปถั่วซึ่งมีหน้าที่ควบคุมสำคัญหลายอย่างในสัตว์มีกระดูกสันหลัง ไตนำโมเลกุลอินทรีย์ส่วนเกิน (เช่น กลูโคส) ออก และด้วยฤทธิ์นี้เองที่เป็นการทำหน้าที่ที่ทราบกันดีที่สุดของไต คือ การขับของเสียจากเมแทบอลิซึม (เช่น ยูเรีย แม้ 90% ของปริมาณที่กรองถูกดูดกลับที่หน่วยไต) ออกจากร่างกาย ไตเป็นอวัยวะสำคัญในระบบปัสสาวะและยังมีหน้าที่ธำรงดุล เช่น การกำกับอิเล็กโทรไลต์ การรักษาสมดุลกรด–เบส และการกำกับความดันเลือด (ผ่านการรักษาสมดุลเกลือและน้ำ) ไตทำหน้าที่เป็นตัวกรองเลือดตามธรรมชาติ และนำของเสียที่ละลายได้ในน้ำออก ซึ่งจะถูกส่งไปยังกระเพาะปัสสาวะ ในการผลิตปัสสาวะ ไตขับของเสีย เช่น ยูเรียและแอมโมเนียม และยังทำหน้าที่ดูดน้ำ กลูโคสและกรดอะมิโนกลับ ไตยังผลิตฮอร์โมน เช่น แคลซิไตรออล อีริโธรพอยอิติน และเอนไซม์เรนิน ซึ่งเรนินออกฤทธิ์ต่อไตโดยอ้อมในการยับยั้งป้อนกลับ (negative feedback)
ไตอยู่หลังช่องท้องในหลังเยื่อบุช่องท้อง (retroperitoneum) ไตรับเลือดจากคู่หลอดเลือดแดงไต และเทเข้าสู่คู่หลอดเลือดดำไต ไตแต่ละข้างขับปัสสาวะสู่ท่อไต อันเป็นโครงสร้างคู่และเทเข้าสู่กระเพาะปัสสาวะ
สรีรวิทยาไตเป็นการศึกษาการทำหน้าที่ของไต ขณะที่วักกวิทยา (nephrology) เป็นแพทยศาสตร์เฉพาะทางว่าด้วยโรคไต โรคของไตมีหลากหลาย แต่ผู้ที่มีโรคไตแสดงลักษณะพิเศษทางคลินิกบ่อยครั้ง ปัญหาทางคลินิกเกี่ยวกับไตที่พบบ่อย รวมถึงกลุ่มอาการไตอักเสบ (nephritic) และเนโฟรติก (nephrotic) ถุงน้ำไต ไตบาดเจ็บเฉียบพลัน โรคไตเรื้อรัง การติดเชื้อทางเดินปัสสาวะ โรคนิ่วไต และการอุดกั้นทางเดินปัสสาวะ มีมะเร็งของไตหลายอย่าง มะเร็งของไตในผู้ใหญ่ที่พบมากที่สุด คือ มะเร็งเซลล์ไต มะเร็ง ถุงน้ำและปัญหาของไตอื่นบางอย่างสามารถรักษาได้ด้วยการตัดไต เมื่อการทำหน้าที่ของไต ซึ่งวัดได้โดยอัตราการกรองของโกลเมอรูลัส (glomerular filtration rate) ต่ำอย่างต่อเนื่อง การแยกสารผ่านเยื่อและการปลูกถ่ายไตอาจเป็นทางเลือกการรักษา นิ่วในไตปกติไม่เป็นอันตราย แต่อาจทำให้เกิดการปวด และการเกิดนิ่วซ้ำ ๆ เรื้อรังสามารถทำให้ไตเกิดแผลเป็น การนำนิ่วในไตออกเกี่ยวข้องกับการรักษาด้วยอัลตราซาวน์เพื่อสลายนิ่วเป็นชิ้นที่เล็กลง ซึ่งจะผ่านทางเดินปัสสาวะ กลุ่มอาการทั่วไปหนึ่งของนิ่วในไต คือ การปวดแปลบ (sharp) ถึงปวดจนรบกวนการใช้ชีวิต (disabling pain) ในตอนกลาง/ข้างของหลังส่วนล่าง
สมุหพระกลาโหม
สมุหพระกลาโหม เป็นลักษณะการปกครองแต่เดิม จนกระทั่งถึงสมัยพระเพทราชา ได้เปลี่ยนจากที่แต่เดิมสมุหพระกลาโหมควบคุมเกี่ยวกับทางทหารทั่วประเทศ มาเป็นควบคุมผู้บังคับบัญชาทหารและพลเรือนในแถบหัวเมืองฝ่ายใต้ ส่วนสมุหนายกดูแลหัวเมืองฝ่ายเหนือทั้งหมดที่เป็นฝ่ายทหารและพลเรือน และได้ถูกยกเลิกไปคราวสมเด็จพระพุทธเจ้าหลวงทรงปฏิรูปการปกครองแผ่นดินในปี พ.ศ. 2435
สะเดาเทียม
สะเดาเทียม, สะเดาช้าง หรือ เทียม เป็นพันธุ์ไม้พระราชทานประจำจังหวัดสงขลา เป็นไม้ยืนต้นขนาดใหญ่ สูงราว 20-35 เมตร ชื่อทางพฤกษศาสตร์ว่า "Azadirachta excelsa" (Jack) Jacobs. จัดอยู่ในตระกูล Meliaceae
เปลือกต้นสีเทาเรียบ พอต้นอายุมากเปลือกจะแตกเป็นแผ่นล่อนสีเทาปนดำ เนื้อไม้มีคุณ-ภาพดี มอดและปลวกไม่ค่อยทำลาย และจัดอยู่ในประเภทของไม้อเนกประสงค์ ใบเป็นใบประกอบแบบขนนก ขึ้นเรียงสลับและกระจุกอยู่ใกล้ปลายกิ่ง แต่ละใบมีใบย่อยออกเป็นคู่เยื้อง ๆ สลับกันเล็กน้อย ราว 7-11 คู่ ใบย่อยรูปทรงรีเป็นรูปไข่บางใบเบี้ยวไม่มีรูปทรง กว้าง 3-4 เซนติเมตร ยาว 5-8 เซนติเมตร โคนใบสอบ ปลายใบแหลม ขอบใบหยักคล้ายฟันเลื่อย
ดอกอ่อนรับประทานได้ ออกเป็นช่อตามซอกใบและปลายกิ่ง แต่ละช่อมีดอกย่อยขนาดเล็ก เวลาบานมี 5 กลีบ สีขาวอมเหลือง ส่งกลิ่นหอมทั้งวัน กลีบดอกเป็นรูปทรงรี กว้าง 0.2-0.3 เซนติเมตร ยาว 0.5-0.6 เซนติเมตร พบตามหัวไร่ปลายนาทางภาคใต้ ตั้งแต่ชุมพรและสุราษฎร์ธานีลงไป
ท้าววรจันทร์ (เจ้าจอมมารดาวาด ในรัชกาลที่ 4)
ท้าววรจันทร บรมธรรมิกภักดี นารีวรคณานุรักษา หรือ เจ้าจอมมารดาวาด มีนามเดิมว่า แมว (11 มกราคม พ.ศ. 2384 – 25 กุมภาพันธ์ พ.ศ. 2482) มีสมญาการแสดงว่า แมวอิเหนา เป็นนางละครและพระสนมเอกในพระบาทสมเด็จพระจอมเกล้าเจ้าอยู่หัว มีพระโอรสพระองค์หนึ่งคือพระเจ้าบรมวงศ์เธอ กรมขุนพิทยลาภพฤฒิธาดา ต้นราชสกุลโสณกุล ณ อยุธยา
ท้าววรจันทรมีนามเดิมว่าแมว เป็นบุตรของสมบุญ งามสมบัติ (มหาดเล็กในรัชกาลที่ 3) กับถ้วย งามสมบัติ (ท้าวปฏิบัติบิณฑทาน) ญาติได้นำเข้าไปถวายตัวในวังหลวงตั้งแต่วัยเด็ก เข้าไปเป็นข้าหลวงในสมเด็จพระนางเจ้าโสมนัสวัฒนาวดี ในยามว่างก็ทรงให้ฝึกหัดละครและเป็นศิษย์ของเจ้าจอมมารดาแย้ม เคยรับบทเป็นพระเอกเรื่องอิเหนา เล่นได้ดีเยี่ยมจนพระบาทสมเด็จพระจอมเกล้าเจ้าอยู่หัวตรัสเรียกว่า "แมวอิเหนา" ต่อมาจึงได้เข้าถวายตัวเป็นเจ้าจอมในพระบาทสมเด็จพระจอมเกล้าเจ้าอยู่หัวจึงเปลี่ยนชื่อเป็นวาด และได้เรียนภาษาอังกฤษกับนางแอนนา เลียวโนเวนส์ พร้อมกับพระเจ้าลูกยาเธอ พระเจ้าลูกเธอทั้งหลาย เจ้าจอมมารดาวาดประสูติพระโอรสพระองค์หนึ่งคือพระเจ้าบรมวงศ์เธอ กรมขุนพิทยลาภพฤฒิธาดา ต้นราชสกุลโสณกุล ณ อยุธยา
ในรัชสมัยพระบาทสมเด็จพระจุลจอมเกล้าเจ้าอยู่หัว เจ้าจอมมารดาวาดได้เลื่อนตำแหน่งเป็นท้าววรจันทร เป็นตำแหน่งชั้นสูงของข้าราชการฝ่ายใน หม่อมศรีพรหมา กฤดากร ณ อยุธยาได้กล่าวถึงท่านว่า
กล่าวกันว่าท้าววรจันทรมีฝีมือในการปรุงอาหารเป็นเลิศ โดยครั้งหนึ่งท้าววรจันทรได้ถวายสำรับอาหารเป็นน้ำยาไก่และหมูหวานแก่พระบาทสมเด็จพระจุลจอมเกล้าเจ้าอยู่หัว ณ พระราชวังดุสิต ซึ่งพระบาทสมเด็จพระจุลจอมเกล้าเจ้าอยู่หัวทรงพอพระทัยในฝีมือของท้าววรจันทรมากโดยเฉพาะหมูหวาน ทรงตรัสยกย่องว่ามีรสชาติราวกับหมูหวานที่เคยเสวยมาตั้งแต่ทรงพระเยาว์ และในเวลาต่อมาจึงโปรดเกล้าพระราชทานธูปและเทียนบูชาฝีมือท้าววรจันทร และทรงประกาศว่าหากใครผัดหมูหวานได้รสเช่นนี้ได้อีก ก็จะพระราชทานน้ำตาลจำนวนสามเท่าลูกฟักเป็นรางวัล
นอกจากนี้ท้าววรจันทรยังมีความกตัญญูต่ออาจารย์ ด้วยอุปถัมภ์เจ้าจอมมารดาแย้มซึ่งเป็นครูละครให้ไปอยู่ด้วยกันที่วังปากคลองตลาดเพื่อดูแลอาจารย์ในปัจฉิมวัย หลังเจ้าจอมมารดาแย้มถึงแก่กรรม ท้าววรจันทรก็เป็นธุระจัดแจงพิธีปลงศพให้ และจัดการมอบมรดกมอบให้หลานของเจ้าจอมมารดาแย้มด้วย
ท้าววรจันทรถึงแก่กรรมเมื่อวันที่ 25 กุมภาพันธ์ พ.ศ. 2482 สิริอายุ 98 ปี
ภาษาโบโด
ภาษาโบโด(बोडो)จัดอยู่ในตระกูลภาษาย่อยทิเบต-พม่า พูดโดยชาวโบโดที่อยู่ทางตะวันออกเฉียงเหนือของอินเดียและเนปาล เคยเขียนด้วยอักษรละติน ปัจจุบันเขียนด้วยอักษรเทวนาครี
ภาษาโบโดเป็นภาษาในตระกูลภาษาจีน-ทิเบต มีความใกล้เคียงกับภาษาดิมาซาในอัสสัม และภาษากาโรในรัฐเมฆาลัย และใกล้เคียงกับภาษากอกบอรอกในรัฐตรีปุระ
หลังจากมีการจัดตั้งองค์กรโบโดขึ้นใน พ.ศ. 2456 ได้มีการนำภาษานี้ไปเป็นสื่อในระดับมัธยมศึกษา และเป็นภาษาราชการร่วมของรัฐอัสสัม และมีการเปิดสอนรายวิชาด้วยภาษาโบโดในมหาวิทยาลัยคุวนตีใน พ.ศ. 2539 ภาษาโบโดยังมีหนังสือเกี่ยวกับกวีนิพนธ์ ละคร เรื่องสั้น นิยาย ชีวประวัติ หนังสือนำเที่ยว และหนังสือสำหรับเด็ก ภาษาที่ใช้ในชีวิตประจำวันจะได้รับอิทธิพลจากภาษาข้างเคียงเช่น ภาษาเบงกาลี 
การเขียนภาษาโบโดอย่างเป็นทางการใช้อักษรเทวนาครี แม้ว่าจะเคยใช้อักษรละตินและอักษรอัสสัมเป็นเวลานาน นักวิจัยบางคนกล่าวว่าภาษานี้เคยมีอักษรเป็นของตนเองแต่สูญหายไปแล้ว เรียกอักษรเดโอได
อำเภอบรรพตพิสัย
บรรพตพิสัย เป็นอำเภอหนึ่งของจังหวัดนครสวรรค์
อำเภอบรรพตพิสัยตั้งอยู่ทางทิศตะวันตกเฉียงเหนือของจังหวัด มีอาณาเขตติดต่อกับเขตการปกครองข้างเคียง ดังนี้
อำเภอบรรพตพิสัยแบ่งเขตการปกครองย่อยออกเป็น 13 ตำบล 117 หมู่บ้าน ได้แก่
ท้องที่อำเภอบรรพตพิสัยประกอบด้วยองค์กรปกครองส่วนท้องถิ่น 14 แห่ง ได้แก่
ภาษากาโย
ภาษากาโย เป็นภาษาที่มีผู้พูดราว 180,000 คน (พ.ศ. 2532) ในเขตภูเขาของสุมาตราเหนือ รอบๆ ตาเกโงน เก็นเต็ง และ โลโกน ประเทศอินโดนีเซีย อยู่ในกลุ่มมาลาโย-โพลีเนเซียตะวันตก ตระกูลออสโตรนีเซียน แต่ไม่ใกล้เคียงกับภาษาในกลุ่มเท่าใดนัก
เจ้าจอมมารดาวาด ในรัชกาลที่ 5
เจ้าจอมมารดาวาด (บางแห่งสะกดว่าวาศ) เป็นบาทบริจาริกาในพระบาทสมเด็จพระจุลจอมเกล้าเจ้าอยู่หัว เป็นธิดาคนที่ 3 ของนายเสถียรรักษา (เที่ยง) คหบดีเชื้อสายรามัญ กับพระนมปริก (ธิดาพระยาอิศรานุภาพ (ขุนเณรน้อย) กับนางขำ) พระนมเอกในพระบาทสมเด็จพระจุลจอมเกล้าเจ้าอยู่หัว
เจ้าจอมมารดาวาด มีพระเจ้าลูกยาเธอ 1 พระองค์ คือ พระเจ้าบรมวงศ์เธอ กรมพระกำแพงเพชรอัครโยธิน
เจ้าจอมมารดาวาดป่วยเรื้อรังมานาน ถึงแก่อสัญกรรมเมื่อวันที่ 20 สิงหาคม พ.ศ. 2461 เวลาเที่ยงคืน ณ ตำหนักในวังของพระเจ้าบรมวงศ์เธอ กรมพระกำแพงเพชรอัครโยธิน (ขณะยังดำรงพระยศเป็นพระเจ้าน้องยาเธอ กรมขุน) สิริอายุได้ 59 ปี วันต่อมา เวลา 17.00 น. สมเด็จพระเจ้าบรมวงศ์เธอ เจ้าฟ้ากรมพระยาภาณุพันธุวงศ์วรเดช เสด็จมาประทานน้ำหลวงอาบศพ เจ้าพนักงานนำศพลงลองใน ตั้งบนชั้นรอง 2 ชั้น ประกอบโกศแปดเหลี่ยม ตั้งฉัตรเบญจา พระพิธีธรรมสวดพระอภิธรรม 1 เดือน
จังหวัดลิมบืร์ค (ค.ศ. 1815–1839)
จังหวัดลิมบืร์ค () เป็นจังหวัดหนึ่งในอดีตสหราชอาณาจักรเนเธอร์แลนด์ จังหวัดนี้ดำรงอยู่ระหว่างการดำรงอยู่ของสหราชอาณาจักรเนเธอร์แลนด์ คือตั้งแต่ ค.ศ. 1815 จนถึง ค.ศ. 1839 เมื่อพระเจ้าวิลเลิมที่ 1 แห่งเนเธอร์แลนด์ ได้ลงนามในสนธิสัญญาลอนดอน ใน ค.ศ. 1839 จังหวัดนี้ก็ถูกแบ่งออก ส่วนหนึ่งตกเป็นของประเทศเบลเยียม และอีกส่วนเป็นของประเทศเนเธอร์แลนด์
ฮิปโปกริฟฟ์
ฮิปโปกริฟฟ์ (Hippogriff) เป็นสัตว์วิเศษครึ่งนกครึ่งม้า หัวเป็นนกอินทรี ตัวเป็นม้า เป็นสัตว์ในตำนานทางทวีปยุโรป มีปรากฏในเรื่อง แฮร์รี่ พอตเตอร์กับนักโทษแห่งอัซคาบันซึ่งกล่าวไว้ว่าฮิปโปกริฟฟฟ์เป็นสัตว์ที่เย่อหยิ่งไม่ยอมให้ใครดูถูก บ้างตำนานบอกว่ากริฟฟอนและม้าและอินทรีผสมกันเป็นฮิปโปกริฟฟ์
ฮิปโปกริฟฟ์เริ่มเป็นที่รู้จักในวงกว้างจากเรื่องแฮร์รี่ พอตเตอร์กับนักโทษแห่งอัซคาบัน
อำเภอขาณุวรลักษบุรี
ขาณุวรลักษบุรี [ขา-นุ-วอ-ระ-ลัก-สะ-บุ-รี] เป็นอำเภอหนึ่งของจังหวัดกำแพงเพชร
เดิมชื่อ กิ่งอำเภอขาณุ แล้วเปลี่ยนเป็น กิ่งอำเภอแสนตอ ใน พ.ศ. 2460 ต่อมาได้เปลี่ยนเป็น กิ่งอำเภอขาณุวรลักษบุรี ใน พ.ศ. 2482 แล้วต่อมาก็ได้เลื่อนขึ้นเป็นอำเภอขาณุวรลักษบุรี
อำเภอขาณุวรลักษบุรีตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียง ดังนี้
อำเภอขาณุวรลักษบุรีแบ่งเขตการปกครองย่อยออกเป็น 11 ตำบล 143 หมู่บ้าน ได้แก่
ท้องที่อำเภอขาณุวรลักษบุรีประกอบด้วยองค์กรปกครองส่วนท้องถิ่น 13 แห่ง ได้แก่
ฆาบิเอร์ มัสเชราโน
ฆาบิเอร์ อาเลฆันโดร มัสเชราโน (; เกิด 8 มิถุนายน ค.ศ. 1984) เป็นนักฟุตบอลชาวอาร์เจนตินา ปัจจุบันลงเล่นได้ทั้งในตำแหน่งเซ็นเตอร์แบ็ก และ กองกลางตัวรับให้กับเหอเป่ย์ไชนาฟอร์จูน
สี่สหายผจญภัย
สี่สหายผจญภัย เป็นวรรณกรรมแปล ที่เขียนโดย อีนิด ไบลตัน ซึ่งเรื่องนี้พิมพ์ขึ้นครั้งแรกในปี พ.ศ. 2487 และพิมพ์ครั้งแรกเสร็จ (นับเล่มสุดท้ายในชุด) เมื่อปี พ.ศ. 2498 เรื่องสี่สหายผจญภัยได้รับการตีพิมพ์ครั้งแรกเป็นภาษาไทยเมื่อพ.ศ. 2550 โดยสำนักพิมพ์นานมีบุ๊คส์ยังรีดดิ้ง และยังถูกนำไปทำรายการโทรทัศน์อีกด้วย
ในหนังสือชุดนี้ตัวละครหลัก คือ
ในเรื่องนี้ได้แก่
มีทั้งหมดแปดเล่ม ได้แก่
ที่จริงแล้ว อีนิด ไบลตันวางแผนที่จะจบชุดไว้ที่เล่ม 6 แต่ด้วยการเรียกร้องให้เธอเขียนต่อจากคนที่ชอบอ่านหนังสือของเธอ เธอจึงเขียนเพิ่มอีก 2 เล่มนั้นก็คือ สี่สหายผจญภัยละครสัตว์อันตราย กับ แม่น้ำมหาภัยเรียงตามลำดับหนังสือที่พิมพ์ออกมา
มิตช์ แรปป์
มิตช์ แรปป์ (Mitch Rapp) เป็นชื่อของตัวละครนำในนวนิยายซีรีส์ขายดีของ วินซ์ ฟลินน์ (Vince Flynn)เรื่อง นักฆ่าซีไอเอ(Consent to Kill) นวนิยายตื่นเต้นแนวสายลับ ต่อต้านผู้ก่อการร้าย ซึ่งเป็นหนึ่งในหลายตอนที่เป็นผลงานเขียนของเขา ปัจจุบันมีผลงานซีรีส์นี้อยู่ 7 เรื่อง และกำลังเขียนอีก 1 เรื่อง
ฟุตบอลทีมชาติโอมาน
ฟุตบอลทีมชาติโอมาน เป็นทีมฟุตบอลตัวแทนจากประเทศโอมาน อยู่ภายใต้การดูแลของสมาคมฟุตบอลโอมาน ทีมชาติโอมานยังไม่มีผลงานในระดับโลก สำหรับในระดับภูมิภาคเอเชีย ทีมชาติโอมานได้ร่วมเล่นใน เอเชียนคัพ 2 ครั้ง คือใน เอเชียนคัพ 2004 และ 2007
อำเภอคลองขลุง
คลองขลุง เป็นอำเภอหนึ่งของจังหวัดกำแพงเพชร
เดิมชื่อ อำเภอขาณุ ต่อมาในปี 2482 ก็ได้เปลี่ยนชื่อเป็น อำเภอคลองขลุง ดังในปัจจุบัน
อำเภอคลองขลุงตั้งอยู่ทางตอนกลางของจังหวัด มีอาณาเขตติดต่อกับเขตการปกครองข้างเคียง ดังนี้
อำเภอคลองขลุงแบ่งเขตการปกครองย่อยออกเป็น 10 ตำบล 101 หมู่บ้าน ได้แก่
ท้องที่อำเภอคลองขลุงประกอบด้วยองค์กรปกครองส่วนท้องถิ่น 13 แห่ง ได้แก่
อำเภอพรานกระต่าย
พรานกระต่าย เป็นอำเภอหนึ่งของจังหวัดกำแพงเพชร
จากคำบอกเล่าที่เล่าต่อกันมาว่า มีชายคนหนึ่งมีอาชีพในทางล่าสัตว์ ตั้งนิวาสสถานอยู่บริเวณเมืองพาน ได้ออกป่ามาล่าสัตว์ถึงบริเวณที่ราบลุ่มแถววัดโพธิ์ปัจจุบัน เพราะบริเวณนี้มีน้ำอุดม หญ้าและต้นไม้ขึ้นเขียวชะอุ่มตลอดปี พวกสัตว์ต่าง ๆ ชอบมาอาศัยหากินอยู่บริเวณนี้ บังเอิญได้พบกระต่ายตัวหนึ่งมีขนเป็นสีเหลืองเข้ม เหมือนสีทองสวยงามมากจึงไล่จับ กระต่ายตัวนั้นได้วิ่งหลบหายไปในพุ่มไม้ที่ขึ้นรกแห่งหนึ่ง ค้นหาเท่าไรก็ไม่พบจึงกลับไปบอกพวกญาติพี่น้องให้ทราบ ทุกคนต่างก็อยากได้กระต่ายตัวนั้นเพื่อนำไปเลี้ยงเพราะเป็นของแปลก ไม่เคยเห็นมาก่อน จึงพากันมาดักดูกระต่ายตัวนั้น เมื่อพบแล้วก็พากันไล่จับแต่กระต่ายก็วิ่งหลบเข้าพุ่มไม้หายไปทุกที จึงช่วยกันถาง พุ่มไม้นั้นออกก็พบว่าบริเวณนั้นเป็นเตาถลุงเหล็กเก่า มีโพรงมีบ่อ หลายแห่ง จึงรู้ว่ากระต่ายต้องอยู่ในโพรงนั้นแน่นอน แต่ไม่อาจขุดหาได้จึงได้แต่นั่งเฝ้าปากโพรงไว้รอให้ กระต่ายออกจากโพรงแล้วจะจับ แต่รอเท่าไรกระต่ายก็ไม่โผล่ออกมาให้เห็นอีกเลย จึงกลับไปอพยพครอบ
ครัวมาตั้งรกรากอยู่ที่บริเวณนั้นเลย เพราะนอกจากจะมีความหวังในกระต่ายตัวนั้นแล้ว ยังเห็นว่าบริเวณนั้น เป็นที่ลุ่มดีเหมาะสำหรับจะปลูกข้าวเลี้ยงชีพได้ ด้วยมีน้ำไหลออกจากโพรงของเตาถลุงแห่งหนึ่งตลอดเวลา ทั้งสัตว์ป่าก็ชุกชุมสามารถล่ามาเลี้ยงชีพได้ อีกอย่างก็ได้มาตั้งรกรากเป็นการถาวรแล้วจึงได้แผ้วถางที่ทำมาหากินจนเป็นทุ่งโล่งขึ้นเรื่อยๆ และสืบเชื้อสายเผ่าพันธุ์มาจนเป็นชุมชนใหญ่ ส่วนเตาถลุงและบ่อเหล็ก ที่เป็นต้นตำนานของท้องที่นั้น ชาวบ้านเรียกว่า ถ้ำกระต่ายทอง เรื่อยมา
อำเภอพรานกระต่ายตั้งอยู่ทางทิศเหนือสุดของจังหวัด มีอาณาเขตติดต่อกับเขตการปกครองข้างเคียง ดังนี้
อำเภอพรานกระต่ายแบ่งเขตการปกครองย่อยออกเป็น 10 ตำบล 116 หมู่บ้าน ได้แก่
ท้องที่อำเภอพรานกระต่ายประกอบด้วยองค์กรปกครองส่วนท้องถิ่น 11 แห่ง ได้แก่
อำเภอเมืองกำแพงเพชร
เมืองกำแพงเพชร เป็นอำเภอหนึ่งของจังหวัดกำแพงเพชร
อำเภอเมืองกำแพงเพชรตั้งอยู่ทางตอนกลางค่อนไปทางทิศตะวันตกเฉียงเหนือของจังหวัด มีอาณาเขตติดต่อกับเขตการปกครองข้างเคียง ดังนี้
อำเภอเมืองกำแพงเพชรแบ่งเขตการปกครองย่อยออกเป็น 16 ตำบล 220 หมู่บ้าน ได้แก่
ท้องที่อำเภอเมืองกำแพงเพชรประกอบด้วยองค์กรปกครองส่วนท้องถิ่น 19 แห่ง ได้แก่